Seed Capitalek bere maximo historikoa lortu du 2019an – Ekonomiaren KZ\nMAIALEN MUSATADI / 2020-01-21/ Bizkaiko Foru Aldundiak 53 enpresa lagundu ditu iaz Seed Capital Bizkaiaren finantzabide-tresna ezberdinen bitartez. Ainara Basurko Ekonomia Sustapeneko diputatuak eta Oscar Ugarte Seed Capitaleko zuzendariak jakitera eman dituzte sozietatearen 2019ko jardueraren balantzea eta ekitaldi berri honetarako ezarritako helburuak. “Errekor urtea itxi dugu. Inbertsioaren arloko maximo historikoetan gaude, Seed Capital Bizkaiaren tresna guztiak aktibaturik baititugu; funtsak, gizartean eragina duten inbertsio-tresnak eta mikrofinantzaketa 4,2 milioi eurora iritsi dira iaz egindako inbertsioei dagokienez”, zehaztu du foru diputatuak”.\nAinara Basurkok Seed Capital Bizkaiaren izaera aitzindaria azpimarratu du, berrikuntzaren eta gizartean eragina duten proiektuen zerbitzurako eta finantza-kateko kolektibo ahulenentzako finantzaketa alternatiborako tresna gisa. “Estatu osoan eta ia Europan ez dago horrelako beste erakunderik. Seed Capital tresna indartsua da enpresa sortu berriak sustatzeko eta garatzeko, bai eta lehendik dauden eta beren erronkei aurre egiteko eta hazten jarraitzeko finantzaketa alternatiboa behar duten enpresak sustatzeko ere. Tresna horren bidez, administrazio publikoak erantzuna eman diezaieke ekintzaileentzako eta proiektu berritzaileentzako premia oso espezifikoei. Ez hori bakarrik, Seed Capitaletik erantzuna ematen ari gara finantzaketa tradizionala eskuratu ezin duten pertsona ekintzaileei ere, Seed Mikrori esker. Eta azken urteetan gizartean eragina duten inbertsioen arloan ere sakontzen ari gara. Izan ere, Europan administrazio publiko gisa gidatzen ari garen lur eremua da honako hau”, azaldu du.\n← Abiadura handiko trenak erosteko prestatzen ari da Euskotren\nGipuzkoako Ogasunak 5.024 milioi bildu ditu 2019an, % 3,9 gehiago →


Irekia Eusko Jaurlaritza - Gobierno Vasco :: Euskadiko Teknologi Parkeek berrogeitahamarretik gora ekintza eskainiko dituzte igandean, ate irekien jardunaldian\nEuskadiko Teknologi Parkeek…\nEuskadiko Teknologi Parkeek berrogeitahamarretik gora ekintza eskainiko dituzte igandean, ate irekien jardunaldian\n<img src="https://www.irekia.euskadi.eus/uploads/cover_photos/12898/original/Cartel_Generico_JPA_eusk.jpg" style="max-width:100%" alt="" />\nEuskadiko Zientzia Astearen barruan kokatuta eta aurten "Igo Zientzia eta Teknologiaren Ontzira" goiburupean, zientzia eta teknologia gizarteratzea du helburu ate irekien jardunaldiak.\nUrtero legez, aurten ere Euskadiko Teknologi Parkeek "Ateak Zabaltzeko Eguna" egingo dute azaroaren 18an, igandez; aukera ezin hobea Teknologi Parkeetan eta bertako enpresetan egiten den lana bertatik bertara ezagutzeko modu dibertigarri eta erakargarrian. Adin guztietarako berrogeitahamarretik gora ekintza antolatu dira, honezkero famili askorentzat ohiko hitzordu bihurtu den ate irekien egun honetan.\nEuskadiko Zientzia, Teknologia eta Berrikuntzaren astearen barruan kokatuta, Ateak Zabaltzeko Egunaren helburu nagusia zientzia, teknologia eta berrikuntza gizarteari hurbiltzea da; honekin batera, teknologia berriak, ikerketa, garapena eta berrikuntzan oinarritu eta ingurumen kalitate handiko industria eremu baten eredua erakustea.\nBizkaiko Zientzia eta Teknologia Parkearen XIII. Ate Irekien Eguna izango da aurtengoa. 10:00tan hasi eta 14:00 bitartean, haur, gazte eta helduentzako hainbat ekintza egingo dira bertan.\nAurten ere, hainbat enpresak zabalduko dituzte ateak, bertan egiten duten lana erakutsi eta beste hainbat ekintza eskaintzeko:\n-\t101 eraikina: Tailerrak, Jolas didaktikoa, Aeromodelismo, Bioeskola BBK, Zuhaitzen ibilbidea, Segway Zirkuitoa, Euskaltel-Euskadi autobusa, Suhiltzaileen kamioia, txosna, euskal dantza, euskal musika eta 13:30etan Magia Ikuskizuna, Daniel Ross magoaren eskutik.\n-\tIngeteam: Haurrentzako tailerrak, tren elektrikoa, globoen banaketa eta puzgarriak.\n-\tGaiker-IK4: Bisita gidatuak eta haurrentzako ingurumen eta berziklapenari buruzko tailerrak.\n-\tIbea Taldea: Mineral eta meteoritoei buruzko tailerra eta esperimentu kimikoak.\n-\tNeurogenomiks: Laborategietara bisita gidatuak.\n-\tIdoki: Aurpegiko azalaren azterketa eta laborategietara bisita.\n-\tAzti-Tecnalia: Produktuen analisi sentsoriala\n-\tAisia-Derio Hotela: Bi pertsonentzako "Relax Gastronomiko berezia" zirkuito baten zozketa.\n-\tGolf Pitch-Putt Derio - 15 minutuko golf ikastaroa.\n-\t502 eraikina: Mahai-futbol solidarioa eta Tailerra\nHonez gain, BTEK, Teknologiaren Interpretazio Zentroa bisitatzeko aukera izango da egun horretan, mundu digitala, nanoteknologia, bioteknologia edota errobotikan zehar ibilbide bat egiteaz gain, bertan egingo den tailerrean parte hartu ahal izango dute gazteek. 12:30etan berriz, Miragarri taldearen gimnasia erritmikoko ikuskizuna hartuko du BTEKek.\nAurtengo berrikuntzarik azpimarragarriena, Bioeskola BBK egitasmoaren inguruan garatu da. Joan den maiatzean aurkeztutako proiektua, nekazaritza-ekologikoko ustiategi bat egitean datza egitasmoa: 10 negutegi izango ditu, gizarte-bazterkeria arriskuan dauden 24 pertsonak egingo dute lan bertan eta Teknologia Parkean salduko dituzte ortuan lortutako produktuak. Emaus Gizarte Ekimeneko Elkarte Kooperatiboak, BBK Gizarte Ekintzak eta Bizkaiko Zientzia eta Teknologia Parkeak bultzatutako proiektua da, Osakidetza-Bizkaiko Osasun Mentaleko Sarea, Zamudioko Udala eta Innobasqueren partehartzearekin.\nEgitasmoa oinarri hartuta, Bizkaiko Parkeak bertoko hiru elementu uztartu ditu, Bioeskola BBK, Azti-Tecnalia eta Gaminiz Jatetxeko Aitor Elizegi, aurtengo Ate Irekien Eguneko Pintxoa asmatzeko. Elizegi sukaldariak Azti-Tecnaliako sukalde esperimentalean garatuko du ate irekien eguneko pintxoa, Zamudioko ospitaleko ortu ekologikotik hartutako produktuekin. Bizkaiko Zientzia eta Teknologia Parkera hurbiltzen direnek, 12:00-14:00 bitartean izango dute pintxoa dastatzeko aukera Gaminiz Jatetxean.\nTxu-txu trenak eta bi pisuko autobus turistikoak etengabeko ibilbideak egingo dituzte parkeko eraikin nagusitik gainerako eraikinetara jendearen joan-etorria errazteko.\nXV. Ateak Zabaltzeko Eguna egingo du Arabako Teknologi Parkeak igandean. Goizeko 10:00etatik 14:00tara, adin guztietarako jardunak egingo dira bertan. Besteak beste, 16 jokalarirentzat mahai-futbol erraldoia, ludoteka, ohe elastikoak eta puzgarriak.\nTailerrei dagokienez berriz, adin desberdinetara zuzendutako tailerrak egongo dira:\n-\tEkimen ekintzaileari buruzko tailerra.\n-\tMargolaritza tailerra, Victoria Fernandez Mingorance artistaren eskutik.\n-\tEnkitherapy eskumuturrekoen tailerra.\n-\tMakillaje tailerra\n-\tZirku tailerra\n-\tTailer zientifikoak: Arrautza, ingurua eta formak; Argia, erlea eta energia; BCCulinary labs; Tecnalia\nHonekin batera hitzaldi bat ere izango da CTAn, Zergatik ez dira hondatzen satelite espazialak? Espazio-teknologia: aplikazioa eta entseguak goiburupean, Mikel Herran Fernandezen eskutik.\nTxu txu trenak berriz, parkea bertatik bertara ezagutzeko aukera emango die Arabako Teknologi Parkera hurbiltzen direnei.\nAurreko urteetan bezala, aurten ere Eureka! Zientzia Museoan egingo dira Donostiako Teknologi Parkeko Ate Irekien eguneko ekintzak. Bere XIII. edizioan , 11:00etatik 19:00etara, haur, gazte zein helduentzako jardunek osatzen dute egitaraua:\n-\tElektrizitate ikuskizuna\n-\tPlanetarium txiki\n-\tUra laborategian\n-\tKimika bizirik\n-\tSegway zirkuitoa\n-\tGarraio iraunkorra\n-\tGraffiti laser\nArgazki Digitalaren IX. lehiaketa ere egingo da, 16 urtetik beherakoentzat.\nEta honekin batera, Donostiako Teknologi Parkean kokatutako honako enpresek beraiek egiten duten lana erakutsiko dute: I2Basque, Luix, Elkargi, Tecnalia, Bic Berrilan, Ikerchem eta Cita-Alzheimer.\nCartel_Generico_JPA_eusk.jpg 300 KB (jpg)\nPROGRAMA_BIZKAIA_BEHIN_BETI... 1 MB (application/pdf)\nPROGRAMA_PTAraba_web.pdf 800 KB (application/pdf)\nPROGRAMA_PTDONOSTIA_BEHIN_B... 700 KB (application/pdf)


2019 azaroa : Ikasle Abertzaleak\nArchive for azaroa, 2019\nIkasle Abertzaleak 2019 - Aza - 27 0 Iruzkin\n“Gora Ikasleon Borroka”-k sinatuta, azaroaren 28rako euskal hezkuntza sistema propio baten aldeko ikasle greba deialdia egin dute Euskal Herriko zenbait ikastetxetan, eta, greba deialdiaren harira, Ikasle Abertzaleak antolakundetik gure ikuspuntu politikoa azaldu nahi dugu. Ezer azaltzen hasi aurretik ordea, gure errespetua adierazi nahi diegu hezkuntza kapitalistaren aurka mobilizatzeko hautua egiten duten guztiei; kasu honetan, greba deialdian parte hartuko duten ikasleei. Mobilizazioaren eta orokorrean borrokaren aldeko hautua egitea guretzat errespetagarria eta Read More ...\nIkasle Abertzaleak 2019 - Aza - 17 0 Iruzkin\nOhar honen bitartez, Ikasle Abertzaleok 2019ko azaroaren 17 goizean, Bilboko Erronda kaleko egoitza berreskuratu dugula jakinarazten dugu. Egoitza erabil ez genezan udan Sortuk aldatu zuen sarraila kendu dugu eta berriro ere Ikasle Abertzaleon eta ikasle mugimenduaren eskuetan utzi dugu egoitza. Egoera horretan iritsi gara azaroaren erdira. Historikoki erabili eta kuadeatu dugun azpiegitura garrantzitsu horren faltak, asko oztopatu du, azken hilabeteetan, Ikasle Mugimenduaren ohiko jardun politiko eta sindikala. Sorturentzat ez bezala, Read More ...\nIkasle Abertzaleak 2019 - Aza - 14 0 Iruzkin\nBeste urte batez azaroaren 25a gerturatzen ari zaigun honetan, ikasleoi irmoki salatzea dagokigu gaur egun emakume langileen aurka ematen den biolentzia matxista guztia. Horregatik egun horretan heziguneetan mobilizatuko gara. Azaroak 25aren bueltan sortzen den testuinguruan, beharrezko ikusten dugu Ikasle Abertzaleak-etik heziguneetan paroak eskatzea. Ordu horietan, kontzentrazioak eta biolentziaren inguruko hausnarketak plazaratuko dituen tailerrak burutuko ditugu. Beraz, dei egiten diogu ikasle orori gure deialdietan parte hartzera.


Andoaingo euskaraldiaren batzordeak egindako lehen egitasmoa hamaikakoaren aurkezpena izan da. Eguraldia lagun ez izan arren, herriko elkarte eta norbanako askoren babesarekin aurkeztu da herriko euskaraldiaren enbaxadore izango den hamaikakoa.\nHurrengo egitasmoa San Juan jaietan burutu da. Ekainaren 23an eta 24an herriko taldeei euskaraz aritzeko eta Euskaraldiarekin bat egiteko proposamena egin zaie, eta arrazoi horregatik, euren saioetan Ahobizi edo Belarriprest pegatinak jantzi eta euskaraz aritu dira. Horretaz gain, informazio mahaia jarri eta azaroaren 23tik abenduaren 3a bitartean parte hartu nahi dutenek izena emateko aukera ere izan dute.\nHerritarren erantzunarekin oso gustura gaude. Informazio bila, izena eman dutenen eta asteburuan euskaraz aritzeko konpromisoa agertu dutenekin oso eskertuta gaude. Horren adibide dira, 'andoaindarra euskaraz' facebookean dauden herriko taldeen argazkiak: banda, Olagain txistulari taldea, musika eskolako helduen abesbatza, kantukalejira, Maizorri txalapartariak, Punttuka bertso eskola, Pilota eskola, auzoetako jai batzordeak, Zumeatarra elkartea, Axeri dantza, udal korporazioa, txirrindularitza eskola, Buruhandi eta erraldoiak, Mintzalaguna-AEK-ko kideak.\nKomunikabide orokorretan pixkanaka Euskaraldia zer den azaltzen ari badira ere, azkenean, herri bakoitzak bere errealitatera egokitu beharko du ariketa sozial erraldoi hau. Eta herrian egin ditugun lehenengo ekimenetan izan dugun erantzunarekin, lanean jarraitzeko ilusioz dihardugu Andoaingo Euskaraldia batzordean.\nEuskaraz aritzeko sentsibilizazioa, kanpaina esparru guztietan egin behar dugula jabetuta, kirola, kultura, ikastetxe, saltoki eta taberna, lantoki, aisialdi zein familian, eremu horietan Euskaraldiaren berri eman eta ekimenean parte hartzera animatzea izango dira hurrengo pausuak.\nHerriko talde eta elkarteekin egingo diren bileraz gain, auzoetako jaiek ere Euskaraldiarekin bat egingo dute, eta irailetik aurrera, zenbait kultur eta kirol ekimenek egingo duten antzera. Beraz, adi egon eta beraietan parte hartzera animatu nahi zaituztegu. Izan ere, denon artean egingo baitugu Euskaraldia.


GPSTest - Librezale.eus\nGPSTest Mugikor baten GPS eta GNSS gaitasunak probatzeko aplikazioa\nGPSTest-ek sateliteei buruzko informazioa denbora errealean bistaratzen du zure gailuan ikusteko. Plataforma ingeniarientzako, garatzaileentzako eta ibiltarientzako interesgarria den kode irekiko tresna da. GPSTest-ek erabiltzaileei GPS/GNSS zergatik dabilen edo ez dabilen ulertzen lagun diezaguke. Aplikazioak erakutsiko dizu zure kokalekua zehazteko gutxienez lau sateliteren seinalea hartu behar dela gutxieneko indarrarekin.\nFdroid eta Google Play Storeren bidez instala daiteke.\nLokalizazioa Transifex bidez egin eta eguneratzen da. Seguru aski hurrengo bertsioa euskaraz argitaratuko da.\nGPS/GNSS eta zehazki aplikazio honek erabiltzen duen terminologiaren gainean Europako GSA Agency-k (Galileo proiektuaren arduradunak) dokumentu hau argitaratu zuen. Haren gainean termino nagusiak aplikazioan nola itzuli diren agertzen da.\nOrrialdearen azken aldaketa: 31 abuztua 2020, 14:16.


Uzt 08 23:36 Aiaraldea: Bilduk Kultura taldeei egindako Aldai plazako kultura-gunearen aurkezpenak oposizioaren kritikak piztu ditu Laudioko gobernu taldeak Aldai plazan kultura-gune berria eraikitzeko proposamena ezagutzera eman zien gainerako talde politikoei maiatzaren 25ean ospatutako Gobernu Batzordean. Ondorengo prentsaurrekoan, egitasmoaren aurkezpen publikoa egin zuen.\nHilabete eta erdi baino ez da pasa eta eztabaidak Udal Batzako gainerako talde politikoen jarrera kritikoa eta herriko hainbat eragile kulturalen interesa piztu ditu. Gizarte-sareetan ere gaiaren inguruko iritzia emateko ekimenak azaldu dira.\nKultura eragileei eskainitako aurkezpena\nIrudiak: Kultura-gunea Udaletxe ondoko orubean kokatzea proposatu dute / Antzoki proposamena (urdinez), Altzarrateko proiektuarekin alderatuta / Orubeak 987,36 m2 ditu / Gizarte-sareetan Laudioko antzokiaz zabaldutako koadroa / www.txoupirulo.blogspot.com Erantsiak: Kultur taldeei eskainitako aurkezpena Kultur taldeei eskainitako aurkezpenaren akta Irakurri gehiago\n| 1. gunea, aldai plaza, antzokia, kultura-gunea, laudio, laudioko bildu\n"Txarrak ere bai, baina alde on asko ditu txapelketak"


Nola bilatu Amazonen gehien bilatutako produktuak azkar?\nEz dago burugabekeriarik saltzaile arrakastatsu guztiek egungo merkatu txikien joerak eguneratu behar dituztela eta Amazonen bilaketarik onenak jakitea. Zergatik da ezagutza hain erabakigarria hau online drop-shipping enpresa modernoaren inguruan? Webguneak ez ezik, jatorrizko adreiluz eta mortero denda eta merkatuek besterik ez baitira jendeak benetan bila dabiltzan produktuei zuzenean emateko. Esan nahi du, batez ere, eskatutako produktuen eskaintza eta, gaur egun, produktuen modukoa, seguruenik, benetako erosleen gehiengoa erosle potentzial bihurtzeko modu bakarra. Hori dela eta, ez da harritzekoa onena egiten ari zarenik zure Amazon zerrendatutako produktuak biltzen dituen elementuen zerrendak egiteko. Hori dela eta, argi eta garbi ikusten ari zara dagoeneko bide egokian mugitzen. Amazonen top saltzaileen topaketak behar dituzten eskuineko sokak oraindik ere zalantzan jartzen ez dutenentzat edo etorkizunean promesak saltzen dituen eskaintzak saltzen ditu une horretarako ospea lortzen dutenak - hemen errazago lagunduko zaizun gida labur bat da.\nAurkitutako produktu gehienak Amazonen saltzeko Online\nIrteera Google Trends\nAurkitutako produktuak hautemateko modurik errazena Amazon produktuen zerrendak eskaintzeko, elementu potentzialki itxaropentsua besterik ez da, Google Trends bilaketa barrera zuzenean. Ez da esan behar munduko online erraldoi honen jatorrizko tresna dela sarbide irekian. Saiatu hurbilketa zientifiko eta zehatz hau egiaztatzeko, produktua bereziki kontsumitzailearen eskariaren igoeran edo ezer ez den ikusteko. Google-ren joeren inguruko guztia autoeskola da. Esan nahi dut bilaketa gehien dauden produktuak, Amazonen daudenak barne, Google Trends-ekin zehaztutako bilaketaren bolumen eta kokapen geografikoetan aurki daitezkeela.\nProduktu Popularrak bilatu Bestalde Webgunean\nAmazon-era gain, hala ere, merkatu elektronikoko erosle aktiboen artean nahikoa ezaguna den lineako merkatu batzuk arakatu ahal izango dituzu. Merkatuaren inguruko konplexutasun handia. Ecommerce plataforma bakar bat besterik ez da bisitatzen. Esan nahi dut erraz ulertzen diren produktuak dagoeneko saltzen direnak direla, edota nahiko lasterren eskaintza beroena izatea espero dutela. Just bisitatu Amazon-en produktuen ataletan saltzaile onenen artean, ikusi eBay saltzeko elementu nagusiak, baita Alibabako online dendako negozio onenak ere.\nEskuratu adituen laguntza JungleScout Jarraipen tresnarekin\nEta orain JungleScout Amazon-en tresna da. Zer egin behar zenuke behin betiko nahaspilatu hori guztia ahaztu gabe? Eskuratu laguntzaile profesionalen laguntzarekin, salmenta eta prezioei buruzko joerak jarraiki diseinatutako bereziki, produktu prospektiboen aukerak kudeatzeko, eta nahiko erabilgarria Amazonen bilatutako produktuak aurkitzeko. Gainera, JungleScout-ekin erabili ezin duzun produkturik ezagunena bakarrik aurkitu dezakezu, baina zuzeneko bilaketaren ikuspegi baliotsua lortzeko zure produktu zerrendak optimizatzeko, eskuineko gako-hitzak eta bilaketa luzeen esaldi batzuk optimizatzeko. Eskala globala merkaturatzea.


Miren Agur Meabe eta Lourdes Oñederra, gaur, Eztabaidak Literaturarekin ekimenean | El Correo\nZurekinMiren Agur Meabe eta Lourdes Oñederra, gaur, Eztabaidak Literaturarekin ekimenean\nMiren Agur Meabe eta Lourdes Oñederra, gaur, Eztabaidak Literaturarekin ekimenean\nMiren Agur Meabe eta Lourdes Oñederra.\n'Literatura eta irakaskuntza' izenburuko saioa 19:30ean hasiko da, eta literaturaren eta irakaskuntzaren artean dagoen harremanean jarriko du arreta\nEL CORREO Martes, 5 marzo 2019, 11:40\nEztabaidak Literaturarekin ekimenaren beste saio bat antolatuko du gaur asteartean Bilboko Udalak, eta, eta Miren Agur Meabe eta Lourdes Oñederra idazleak elkartuko ditu Bidebarrietako liburutegiko ekitaldi aretoan. 'Literatura eta irakaskuntza' izenburuko saioa 19:30ean hasiko da, eta literaturaren eta irakaskuntzaren artean dagoen harremanean jarriko du arreta. Goizalde Landabaso kazetari eta idazlea izango da moderatzailea.\nGonbidatutako idazleen esperientzia pertsonalean oinarrituta, solasaldiak hainbat gai planteatuko dituela gogorarazi dute antolatzaileek: literaturaren irakaskuntza eskola eremuan, haurtzaroa markatzen duten lehenengo testuak, eskolako eta familia giroko irakurketak, gazteen artean literaturarako interesa eta gogoa pizteko modu egokia, edo pertsona gisa hazteko literaturak duen garrantzia.\nMiren Agur Meabe (Lekeitio, 1962) Euskal Filologian lizentziatua eta Irakasle ikasketetan diplomatua da. Bere lan gehiena poesiaren eta haur eta gazte literaturaren inguruan egin du. Euskadi Haur eta Gazte Literatur Saria lortu zuen 2002an, 2007an eta 2011n, 'Itsaslabarreko etxea', 'Urtebete itsasargian' eta 'Errepidea' lanekin, hurrenez hurren, eta euskaraz idatzitako poesiaren Kritika Saria 2001ean eta 2011n, 'Azalaren kodea' eta 'Bitsa eskuetan' lanei esker. 2007an Lauaxeta Saria irabazi zuen, eta 2012an Rosalía de Castro saria, literaturaren munduan izandako ibilbidearengatik. 'Kristalezko begi bat' (2013) bere azken liburuak Bilboko Liburu Azokaren Zazpikale saria lortu zuen.\nBestalde, Lourdes Oñederra (Donostia, 1958) Filologia Espainiarrean lizentziatua eta Euskal Filologian doktorea da. Katedraduna da Euskal Herriko Unibertsitateko (EHU) Filologia Fakultatean, eta Fonologia klaseak ematen ditu bertan. 1999an bere lehenengo eleberria argitaratu zuen, 'Eta emakumeari sugeak esan zion', Espainiako Literatura Sari Nazionalerako aukeratua, eta, besteak beste, 1999ko Kritikaren Saria eta 2000ko Euskadi Literatur Saria irabazi zituen. 2005ean, 'Anderson anderearen gutizia' ipuina argitaratu zuen Gutiziak bilduman. 2013an kaleratu zen bere bigarren eleberria, 'Intemperies'. Lourdes Oñederraren lana ingelesera, errusierara eta italierara itzuli da.\nIneresdunek, beraz, 'Literatura eta irakaskuntza' izenburuko saioaz gozatzeko aukera izango dute 19:30ean.\nUpv, Lekeitio, Euskera\n'Janis: Little girl blue' filma izango da gaur Oihaneder Euskararen Etxean Durangok Kirolene Film Fest lehiaketaren bigarren edizioa ospatuko du maiatzean


Albisteak Archives - Page 8 of 16 - Euskal Editoreen Elkartea\nBaditugu airakurri-ko finalistak!\nBaditugu finalistak: Jakintza ikastolako Graxi Elosegi eta Paz de Ziganda-ko Hodei Erro “Ezekiel” liburuaren iruzkinekin, Artaza Romo BHI-ko Teresa Noceda “Jara” liburuaren iruzkinarekin eta Antoniano ikastetxeko Markel Aristi “Josu Azalaren abenturak” liburuarenarekin. airakurri.com\nAirakurri: Iruzkinak bidaltzeko azken eguna\nGaur, apirilak 15, airakurri proiektuan parte hartzeko azken eguna izango da. Iruzkinak airakurri webgunean jasotzen ari gara. Surfeatzen azken txanpa!\nBolonia Azoka 2016\nBolonia, haur eta gazteen liburu hiria izango da datorren apirilaren 1etik 10era, eta, Liburu Azoka, 4tik 7ra ospatuko da aurten. Euskal argitaletxeak bertan izango dira,\nB/16, 29 pab.ko stand-ean Atsegin handiz hartuko zaituztegu.\nAirakurri proiektuaren aurkezpena\nEuskal Editoreen Elkarteak antolaturiko Airakurri proiektuaren inguruko informazioa eman dugu gaur otsailaren 9an, 11:00etan, Donostiako Udal Liburutegiko Sotoan. Airakurri\nGuadalajarako Liburu azokan\nEuskal liburuaren produkzioa eta elkarteak argitaratutako eskubideen katalogoak eskuragarri egongo dira egunotan Mexikon, ospatzen ari den Guadalajarako Liburu Azokan. Bertan izango gara azaroaren 28tik abenduaren 6a arte. ii08 Stand-ean. Gainera, Arantxa Urretabizkaia izango da aurtengo euskal idazle gonbidatua.\nKultura eta sormen sektorearen Europako laguntzak, eta, zehazki, Europa Sortzailea Programa 2014-2020, modu praktikoan ezagutzeko saio bat prestatu digu Xabier Olarrak. Ikastaroa azaroaren 6an izango da, Donostian. Izena aldez aurretik eman behar da, elkartean.\nLiburu katalogo berriak\nEuskal liburuen fitxak eta aipamenak bildu ditugu beste hizkuntzetara itzultzeko. Haur eta gazteentzat 47 titulu eta helduentzat, berriz, 25 aukeratu dira. Helburua, Nazioarteko liburu azoka garratzitsuenetan banatzea da eta euskal literatura munduan zehar ezagutaraztea. Azalak, aurten, Axpi ilustratzaileak egin ditu.\nMezulari argitaletxeak 100 urte bete ditu\nMezulari argitaletxeak bere mendaurrena ospatu zuen ekainaren 12an, Deustu Unibertsitatean, (1915-2015). Ekitaldian, bere historia eta ibilbidea ezagutzera eman zuten, euskarazko argitalpenetan aitzindari izan zen, Orotariko Euskal Hiztegia eman zuen argitara Euskaltzaindiarekin edota Euskara Mailaka metodoa.\nBilboko 45. Liburu Azoka\nEkainaren 4tik 14ra, Bilboko Areatzan ospatuko da 45.Liburu azoka. Oso egitarau indartsua prestatu du Liburu Ganbarak. Ekainaren 4an, Arriaga Antzokian, Sarrionandiaren “Narrazio guztiak” irakurriko dira zuzenean, adibidez. Informazio gehiago


Xabier Montoia - Wikipedia, entziklopedia askea.\neuskal idazlea eta musikaria\nXabier Montoia (Gasteiz, Araba, 1955eko irailaren 24a - ) euskal idazle emankorra eta musikaria da.\nGasteiz, 1955eko irailaren 24a (66 urte)\nidazlea, gitarra-jotzailea eta musikaria\nEuskadi saria - Euskarazko literatura (2007) : Euskal hiria sutan\nMusikaren munduan, M-ak taldean ibili zen eta aurretik Hertzainak-en, ondoren bakarka ibiltzeko abeslari moduan.\nEuskal Rock Erradikala deritzon garaian sorturiko taldea izan arren, mugimendutik kanpo kokatu zuten euren burua hasieratik, eta oso kritiko izan ziren fenomeno harekin: «Niretzat rock erradikala zaharra zen sortu zenean ere, eta ez zen batere erradikala, ez zen ia-ia rocka ere, bakarrik zen vasco, eta ez euskalduna», adierazi du behin baino gehiagotan. Hamar urteko musika ibilbidean, iraupen luzeko bost disko grabatu zituen M-ak taldeak: MMMM (IZ, 1984), Emeak eta arrak (Nuevos Medios, 1986), Zuloa (IZ, 1987), Barkatu ama (IZ, 1989) eta Gor (IZ, 1990).\nBeste musikari batzuekin lankidetza ugari egindakoa da Gasteizko abeslaria. Besteak beste, Mikel Laboa (haren omenez egindako Txerokee diskoaren bultzatzaile nagusia izan zen), Tapia eta Leturia Band, Kortatu, Negu Gorriak eta Pettiren diskoetan abestu izan du. Halaber, Estepan Urkiaga Lauaxeta poetaren omenezko Ehungarrenean hamaika diskoan (Gaztelupeko Hotsak, 2005) parte hartu zuen, Liparra olerkiari ahotsa eta doinua jarrita. Era berean, Xabier Montoiaren zenbait letra eta itzulpen beste musika talde batzuek erabili dituzte kantuak egiteko, Zarama, BAP!!, Petti eta Inoren Ero Ni, kasu.\nMusikan ez ezik, literaturan ere nabarmendu da Xabier Montoia. Musikarekin tartekaturiko ibilbidean, ugariak eta goraipatuak izan dira karrikaratu dituen eleberri, ipuin nahiz poesia liburuak. 2007an Euskadi Literatura Saria irabazi zuen, Euskal Hiria sutan (Elkar) ipuin liburuarekin.\nEmakume biboteduna (1992, Susa)\nGasteizko hondartzak (1997, Susa)\nBaina bihotzak dio (2002, Elkar)\nEuskal hiria sutan (2006, Elkar)\nFucking Artists (2010, Elkar)\nNon dago Stalin? (1991, Susa)\nHezur gabeko hilak (1999, Susa)\nDenboraren izerdia (2003, Elkar)\nBlackout (2004, Susa)\nElektrika (2004, Susa)\nGolgota (2008, Elkar)\nAzken afaria (2013, Susa)\nHitzontziak (2017, Susa)\nAnfetamiña (1983, Susa)\nLikantropo (1985, Susa)\nNarraztien mintzoa (1988, Susa)\nXX. mendeko poesia kaierak - Xabier Montoia (2000, Susa): Koldo Izagirreren edizioa\nBingo (poemak 1981-2000) (2005, Pamiela)\nPlastikozko loreak erregearentzat (1998, Susa)\n2007an euskarazko Euskadi Literatura Saria irabazi zuen Euskal hiria sutan lanarengatik.\nDeus Guti (Autoekoizpena-Internet, 2005).\nIkastola berria eraik dezagun Zuberoan (Esan Ozenki, 1997).\nBonberenea oztopo guztien gainetik (Bonberenea Ekintzak, 1997).\nEhungarrenean hamaika. Lauaxeta 2005 (Gaztelupeko Hotsak, 2005).\nTxinaurriak. Mikel Laboari ikasitako kantuak (Bidehuts, 2010).\nHala Bedi irratia 30 urte kolpez kolpe! (Bonberenea Ekintzak, 2013).\nEdukiaren zati bat «Xabier Montoia» artikulutik hartua da. Artikulu hark Koldo Otamendi du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.\n↑ Berrian elkarrizketa, 2017ko abenduak 2 2017ko abenduaren 19an ikusia\nArozena, Ainhoa: Baina bihotzak dio (Xabier Montoia). - Egan, 2003-3/4, 211-212.\nXabier Montoia literaturaren zubitegian\n"Xabier Montoia euskara-ikasle". Xabier Montoiari egindako elkarrizketa laburra HABE aldizkarirako[Betiko hautsitako esteka]


Liburu Aurkezpena/Presentación del libro “La Trampa Global del Gas – Un Puente al Desastre” – Tradener\nLiburu aurkezpena: «La Trampa Global del Gas – Un Puente al Desastre»\nGas naturalak gero eta garrantzia handiago du nazioarteko energia eszenatokian. Ikatzak eta petroleoak oraindik duten indarra ahaztu gabe, gas naturala «trantsizio erregai» eta «energia berriztagarrientzat zubi» bezala hasi dira hainbat instituzioetatik aldarrikatzen. Klima aldaketan gasak duen eragina ere ez da gutxietsi behar; epe motzean ikatzak edo petrolioak duten baino eragin handiago izan dezake eta. Beste aldetik gasaren ustiaketak eta garraioak hainbat gatazka sortzen ditu, Ukranian, Siria, Kurdistan, Nigeria, etab. edo Uzbekistaneko diktadura bezala.\nEAE eta Nafarroan gas naturalaren aldeko apostu gogorra egin da azken urteetan, bahia de bizkaia gaseko zentralekin, Zabalgarbi, eta Castejoneko ziklo konbinatuak kasu. Gainera, gobernu guztiek egindako apostu honek hain kutsakorrak ez direm beste energia batzuk baztertu ditu.\nAlfons Pérez liburuaren egile eta ODGko kidea gurekin izango da.\nNoiz? Azaroak 28, arratsaldeko 19:30\nNon? Re-Read liburudenda, Donostia. Segundo Izpizua 13. Gros\nAlfons, Donostia, La trampa global del gas, libro, liburua, ODG, reread, TNI


wordpress | Hitzak Sarean\nArtxiboa laburpen hitzeka: wordpress\n2010/02/04 · 11:00\nTestua, irudia eta bideoa\nElkarreragina bultzatzen duen elkargunea da bloga.\nZure iritzi testuak, gustuko bideoak, irudiak, artikuluak, kontakizunak etab. publikatzeko aukera ematen duen gunea da bloga. Oso modu errazean interneterako sarbidea duen edozeinek gestiona dezakeen aplikazioa da.\nWeb-orrialde batetik bereizten duen ezaugarririk nabarmenena editatutako artikuluak kronologikoki gordetzen dituela da. Eta bere baliabideak mugatuak direla ere; diseinua, argazki nagusiaren kokapena, tamaina… Hala eta guztiz ere koloreak aldatzeko aukera eta diseinu desberdinen eskaintza zabala dugu.\nOso modu errazean blog bat irekitzeko aukera gaur egun:\nGooglek eskaintzen digun kontuan izen emateko adibidez, egin beharreko gauza bakarra gmail sare bidezko e-posta sartu eta hainbat datu pertsonal betetzea da. Blogari izen bat jarri eta diseinua aukeratutakoan zure bloga sortu duzu.\nWordPress kontuaren erregistroa ere berdin egiten da. Bi adibide hauez gain, beste mota batzuetako blogak ere badaude. Gehienak doanekoak dira eta erabilera desberdinak dituzte:\n• Blog pertsonalak\n• Kazetaritza munduko blogak\n• Blog teknologikoak\n• Blog politikoak\nGuzti hauek dute zerbait amankomunean; guztiak dira blogak, guztiek bultzatzen dute elkarreragina eta guztiek dute itxura berdina. Kanpoko itxura eta barrualdeko itxura. Post berriak barrualdean editatzen dira eta blogaren jabeak bakarrik aldatu ditzake.\nLaburpen hitz hauekin bloga, elkargunea, google, wordpress


Argia 2015-01-08 10:12\nLarunbatean, berriz ere, urtero urtarril hasieran bezala milaka eta milaka izango gara euskal presoen eskubideen alde Bilboko kaleetan elkartuko garen pertsonak.\nArgia 2014-12-24 10:52\n101 pertsonek bat egin dute Bilbon urtarrilaren 10ean Now! Euskal Herrira lelopean sakabanaketaren aurka egingo den manifestazioarekin.\nArgia 2014-12-22 09:21\nJosi eta josi, josi eta josi. Horrela aritu da zortzikotea larunbatean Miribillako oholtza gainean. 4.350 pertsonaren begiak bertsoan iltzatuta; asmatu dute orratza trebe erabiltzen. 17.30etan puntuan hasi dute saioa, belarriak adi eta mingainak ahalik eta geldien zituzten entzuleen aurrean. Ia bost orduz bertsoa josten ibili dira Bibao Arenan.\nArgia 2014-12-22 07:59\nAhal Duguren barne eztabaidan neutraltasun falta salatu dute\nArgia 2014-12-19 12:05 Politika\nEuskal Herriko Ahal Dugu barne eztabaidan murgilduta dago hiri eta herrietako batzordeak eta idazkaritza nagusiak aukeratzeko. Prozesua baliagarria izaten ari da eztabaidarako, baina baita polemikarako ere.\nAhal Duguk onartezintzat jo ditu barne eztabaidaren neutraltasun ezaz bidalitako mezuak\nArgia 2014-12-19 12:05\nAhal Duguren barne prozesua: eztabaida eta polemika txiki bat\nKartzela zigor eskaria Topatuko kide bat, Ernaiko zazpi eta Periko Solabarriarentzat\nArgia 2014-12-18 14:24 Politika\nTopatuko kide Iraitz Salegiri eta Periko Solabarriari 18 hilabeteko espetxe zigorra eskatu die Espainiako Auzitegi Nazionalak. Ernaiko zazpi kideri bi urtekoa. Guztiei terrorismoa goratzea leporatzen diete.\nEH Bilduk Bilboko Udala salatu du Metropoli Fundazioarekin egindako hitzarmenagatik\nArgia 2014-12-18 13:18\nEH Bilduk jakinarazi du Bilboko Udalaren aurkako salaketa jarri duela Lehiaren Euskal Agintaritzan, 2012an Metropoli Fundazioarekin sinatutako hitzarmenean irregulartasun larriak egiteagatik. Udalak 664.000 ordaindu zizkion Metropoliri, Auzo Bihotzak izeneko proiektua diseinatzearen truke.\nKutxabankeko langileek ez dute pribatizaziorik nahi, ELA eta LABen arabera\nArgia 2014-12-18 08:00 Ekonomia-Lana\nKutxabanken hauteskunde sindikaletan ELAk eta LABek irabazi dute Euskal Herrian, eta bi sindikatuek uste dute horrek erakusten duela langileek pribatizazioaren inguruan zer jarrera duten.\n‹‹ Aurrekoak 1 2 3 4 ... 138 139 140 141 142 143 144 145 ... 154 155 156 157 Hurrengoak ››


Gabiriako udaberri kulturalari amaiera, asteburu honetako ekitaldiekin | El Diario Vasco\nTolosa GoierriGabiriako udaberri kulturalari amaiera, asteburu honetako ekitaldiekin\nGabiriako udaberri kulturalari amaiera, asteburu honetako ekitaldiekin\nARANTZAZU BAZTARRIKA GABIRIA. Jueves, 14 junio 2018, 00:12\nUdaberriarekin batera aurtengo Gabiriako udaberri kulturala asteburu honetako ekitaldiekin amaituko da.\nOstiral arratsaldean, beti bezala, pintxo-potea egongo da herri gunean, baina aste honetan Bertatik Bertara proiektuko produktuak erabiliko dira pintxoak egiteko, hau da, inguruko baserritarrek ekoizturiko produktuak, tokiko kontsumoa sustatzeko helburuarekin.\nLarunbat arratsaldean berriz, 16:00etan hasita judo erakustaldia egongo da frontoian. Bertan maila, herri eta adin ezberdineko judoka ugarik hartuko dute parte, gabiriarrak barne.\nAzkenik, igande arratsaldean, 18:00tan 'Ergela' antzezlana egongo da elizako Saloian, Sara Cozar eta Joseba Apaolaza antzezleekin. Antzezlan hau 14 urtetik gorakoentzat da.\nErakusketa Ostatuko tabernan\nBestetik, Osatuko tabernan eta jangelan Ane Urzelai eta Dani Uribe artistek antolaturiko kuadroen erakusketa dago lehengo astetik, bertaratutakok gainera kuadroak ikusteaz gain erosi ere egin ditzakete hala nahi badute.\n«El órgano es una relación de larga duración y muy especial con un instrumento»\nTrans-Ernio pilota txapelketak baditu irabazleak\nIgandean Kulturarteko Gastroazoka egingo da Ormaiztegin Harri Rodriguezentzat Zaldibiako II. Xake torneoa


Punpeziaz • ZUZEU\nUrtean behin SAUTRELA literatura saioaren alde egitea egokitzen zait, kazetari, EITBko arduradun eta gainerako aurkezle jendearen aitzinean. Idatzita ez izan arren, esan beharrekoak buruan prestatuta eroatea gustatzen zait. Besterik ez bada. Izan ere, inork sinesten ez didan arren, oso estu jartzen naiz (oraindik ere) jendearen aitzinean mintzatu behar naizen bakoitzean eta guztietan.\nAurtengo mintzaldi laburra egiteko, bi lagunen asmakizunei egin nien tira, Miren Agur Meaberi entzundako “armairuaren metaforari” eta Xabier Olarrak euskaratu berri duen James Joyceren Ulises eleberriari.\nBai, neu ere tartean naiz, atzeko 2015 horren zeroan dut burua. (Gezurra dirudi hain gaizki argizta litekeenik argazki baterako gunea).\nGutxi gora behera, eta apur bat borobilduz, honako hauxe esan nien joan zen ostiralean:\n“Urte asko dira Euskal Telebistak, aldez edo moldez, SAUTRELA literatura saioa babestu duela. Horrek ez luke inor harritu behar, ezinezkoa baita euskararen onerako sortua den kate publiko batek ez babestea literaturari eskainitako saiorik. Oraintxe esango dizuet, zergatik:”\nIstant horretan, Xabier Olarrak itzulitako ULISES liburukotea jarri nuen atrilaren gainean, ohartu gabe, une horretatik aurrera nire eskuetako dardara agerian geratuko zela.\n“Hara, hizkuntza, ferreteria bat da. Burdindegi bat, alegia. Eta burdindegi horretan txukun-txukun jarrita ageri dira tresna guztiak zerbait esan edo idatzi nahi dugun unerako. Gure aldartea edo inspirazioa nola dabilen, halaxe hautatuko ditugu erremintak: zorrotzenak, egurrezko leunagoak, astunak edo arinak. Destorniladore, mailu, barautz, torloju eta zerra, segun eta zein estilo eman nahi diogun adierazi nahi dugun horri”.\nIrririk ez nuen entzun batere entzuleen artean, arnasotsik ere ez, eta pentsatzen hasia nintzen okerreko lekuan nenbilela okerreko sermoia botatzen. Ferreteriaren kontuak ez ziela grazia handiegirik egin han bilduta zeudenei. Dardarka eta tripak dantzan, segitu egin nuen esan beharrekoarekin, izan ere, Jainkoaren misioan nenbilen, Blues Brothers haien antzera.\n“Baina hori ez da miraria. Burdindegian dena txukun egotea, eta gauza bakoitza bere lekuan aurkitu ahal izatea, ez da miraria. Azken puntako asmakizun teknologikoak ere bertan jarrita ikustea, ez da zerutik eroritako zerbait. Hori guztia norbaitek egiten du. Nork, ordea?”\nGaldera airera jaurtitakoan, pentsatzen nuen Kikek “Euskaltzaindiak!” oihukatuko zuela, edo “Jainkoaren graziyak!” Alkainek, edota “Woody Allenek!” esango zuela Gurruk, edota “Migel Strogoffek!” esango zuela Pagadik, baina bai zera, inondik ez zen etorri laguntzarik. Neureari eutsi beste biderik ez nuen izan, bada.\n“Literaturaren jendeak. Bai, literaturaren jendeak hornitzen eta zaintzen du hizkuntza den burdindegi hori, idazle, itzultzaile eta editore jende klase hori arduradutzen da horretaz. Nola ez dio, bada, hizkuntzaren mesederako sortutako kate batek horri begiratuko?\nPrintzipala esana nuen baina orain beste kontu bat zetorren, Ulises liburuari lotutakoa, eta hasia nintzen eskua disimuloz poltsikoan sartu eta irakurtzeko betaurrekoak xerkan.\n“Eta badakizue zein den burdindegira iritsi zaigun azken inbentua?” Galdegin nien, batere erantzunik jasotzeko esperantzarik gabe. “Liburu hauxe” eta Ulises eskuetan hartuta, atzera eta aurrera erakutsi nien, azala irakur zezaten.\n“Liburu hau Xabier Olarra izeneko munstro batek idatzi du, munstroa behar baita izan halako lan itzeletan sartzeko. Perbertsioren batek jota bakarrik hel dakioke halako lanari eta jakinekoa da Olarra oso dela bizioz betea, literaturari dagokionean, bederen”.\nBetaurrekoak jantzi, lehen orria topatu eta esan nuen:\n“Irakurri egingo dizuet”. Une horretan marmarren bat iritsi zitzaidan, baina laster argitu nuen egoera: “Lasai, hasierako lerroak bakarrik!”. Irriren bat zabaldu zen airean, eta liburutik irakurtzen hasi nintzen:\nPunpeziaz, Buck Mulligan potoloa, xaboi-aparra katilu batean eta haren gainean ispilu bat eta bizar-labana gurutzatuta zeramatzala, eskailburutik etorri zen.\n“Punpeziaz kakotx!” errepikatu nuen ozenki, “Punpeziaz kakotx!”, bada hori modua liburu bat hasteko. Zer demontre da punpezia, zer arraio ulertu behar dut horrekin?”\nEta hasi nintzaien kontatzen, bere sonoritateagatik, pun eta pa, punpa eta punpa, bote bat eta beste bat, agian saltotxoak emanez etorria zela eskailburutik Buck Mulligan potoloa. Alabaina, ez naizela sekula fido nire buruarekin eta ferreterian zeuden hiztegietara jo nuela aurkitu arte punpeziaz edo ponpeziaz, frantsesezko ostentation dela, aparat, alegia, gaztelaniaz boato edo halako zerbait. Baina inondik ere ez saltotxorik. Luxua, arranditsua… esan nahi ei du punpezia hitzak. Gure letretan lau aldiz zegoen erabilita lehenago, nik jakin ez arren.\n“Hara, burdindegira ekarritako azken tresnak lehengo hitzetik dakarkigu zer ikasia eta zer hobetua. Hitz berri bat ikasia dut nik berari esker irakurtzen hasi bezain azkar”. Une horretan EITBko arduradunei begiratu nien: “Eta profitatu egin nahi nuke punpeziaz esateko eskerrak ematen dizkizuedala gaurko agintariei ere, SAUTRELAri bere bidea egiten uzteagatik. Eskerrik asko”.\nEta ondoren liburukotea atriletik hartu eta betaurrekoak sakelean gordeta, neure lekutxora itzuli nintzen, erabakita neukan punpeziaz egin beharreko erreberentzia zeharo ahazturik. Hurrengoan beharko du.\neitb, Punpeziaz, Sautrela\nZer duzu buruan “Punpeziaz”-ri buruz\nFurunda 2015-09-18 17:10\nZe polit! Mila esker denagatik!\nOharra: Ulises harrapatzeko amorratzen nago.


Erakundeari, antolamenduari eta plangintzari buruzko informazioa – Behargintza\n2. Erakundeari, antolamenduari eta plangintzari buruzko informazioa\n2.1. BEHARGINTZA BASAURI-ETXEBARRIren zereginak\nBHG Basauriko eta Etxebarriko Udalek bi udalerrietan enplegua hobetzeko, enpresak sortzen eta finkatzen laguntzeko eta enpresa-jarduera garatzeko sortutako udal-sozietate bat da.\nBHGk lan-orientazioaren, prestakuntzaren eta enpresen sorkuntzaren alorreko zerbitzuak eskaintzen dizkie herritarrei. Halaber, bi udalerrietako enpresei lehiatzeko gaitasuna hobetzeko zerbitzuak eskaintzen dizkie, gai hauen inguruan: enpresa-lankidetzako proiektuak garatzea, aholkularitza eta prestakuntza.\n2.2. Sozietateari aplikatu behar zaion araudia\nBHG sozietate mugatua zuzentzen dute, batetik, bere estatutuek (Merkataritza Erregistroan erregistratuta daude); eta bestetik, uztailaren 2ko 1/2010 Legegintzako Errege Dekretuaren bidez onartutako Kapital Sozietateen Legeak.\nKontratazioari dagokionez, BHGri Sektore Publikoko Kontratuen Legea aplikatu behar zaio, Lege horretako 3.1.d artikuluaren arabera; Legea azaroaren 14ko 3/2011 Legegintzako Errege Dekretua medio onartu zen.\nKontratuak esleitzeari dagokionez, BHGk esleitzeko ahalmena du, baina ez du herri-administrazio izaera. Hori dela eta, aplikatu behar ditu, batetik, aipaturiko Sektore Publikoko Kontratuen Legeko III. liburuko I. tituluko II. kapitulua; eta bestetik, bere kontratugile profilean argitaratutako kontrataziorako barne-jarraibideak.\nSektore Publikoko Kontratuen Legeko 20. artikuluan ezarritakoaren arabera, BHGk izenpetzen dituen kontratuak pribatuak dira eta haien eraginak eta iraungipena Zuzenbide Pribatuak zuzentzen ditu.\n2.3. Antolamenduaren egitura\nBHGk, bere estatutu sozialen arabera, gobernu-organo hauek ditu:\nBatzar orokorra, Basauriko eta Etxebarriko Udalek bazkide gisa osatua. Basauriko Udalak kapital sozialaren % 87,16 du, eta Etxebarriko Udalak % 12,84.\nAdministrazio kontseilua, bazkide diren Udaletako bederatzi udalkidek osatua; kideak Udalbatzan duten ordezkaritzaren araberako proportzionaltasun-irizpideei jarraikiz izendatzen dira. Gaur egun hauek dira Administrazio Kontseiluko kideak:\nLehendakaria: Isabel Cadaval Vélez de Mendizabal Basauriko Udala\nIdazkaria: Diego Sánchez Guerrero Etxebarriko Udala\nKontseilaria: María Larrinaga Arteche Basauriko Udala\nKontseilaria: Domingo Carro Lopategui Basauriko Udala\nKontseilaria: Berta Montes Beltrán Basauriko Udala\nKontseilaria: Andoni Gento Logroño Basauriko Udala\nKontseilaria: Exabier Arrieta Galarraga Basauriko Udala\nKontseilaria: Roberto Galdós Carbajales Basauriko Udala\nKontseilaria: Eduardo Rodríguez Santos Basauriko Udala\nHelburua: langabeen lan-aukerak hobetzea eta, horretarako, baliabideak haien eskura jartzea lan-merkatuan lanpostu bat lortzeko baldintza hobeekin lehia egin ahal izateko baliabideak jartzea.\nHelburua: enpresen sortzeko prozesu osoan informazioa, aholkularitza eta babesa eskaintzea, negozio-ideia sortzen denetik enpresa osatzen den arte; eta udalerrietako enpresak finkatzea lortzeko babesa eta baliabideak eskaintzea.\nHelburua: Enpresen lehiatzeko gaitasuna hobetzen laguntzea, udalerrietako ekoizpen-sarea, enplegua eta hazkuntza sozioekonomikoa indartze aldera.


Etxebarriko Udala - Katuen Kolonien Kudeaketa etikoa. Etxebarriko Udalak eta Etxebarriko Katuak elkarteak babesten dituzte katuak.\nKatuen Kolonien Kudeaketa etikoa. Etxebarriko Udalak eta Etxebarriko Katuak elkarteak babesten dituzte katuak.\nKalean aske dabiltzan katuak arazo bihur daitezke. Zikinkeria sortzen dute, kalean janari hondakinak egoten dira eta euren lurraldea txisez mugatzen dute.\nHau guztia Etxebarrin saihesteko, Etxebarriko Udalak eta Aprobak, animali guztien aldeko eskubideak babesten dituen elkarteak, elkarlanean ari dira 2014tik kaleko zenbait katu-koloniaren esterilizazioan; CES programa edo Capturar, Esterilizar y Soltar izenekoa, katuen populazioa kontrolatzea helburu duen ekimena, kontrolik gabe ugaldu daitezela saihestu eta bizikideei arazoak sortzea saihestu, modu honetan katua desagertaraztea ekiditzen da eta euren bizia bermatu.\nBeste udalerri batzuetan ez bezala, Etxebarrin badago talde bat animalia hauen ongizateaz arduratzen diren herritar bolondresak. Etxebarriko Katuak – Gatos de Etxebarri bolondres talde bat da, kaleko katuen egoera hobetzeko elkartu direnak, CES izeneko metodoa erabiliz ( Harrapatu-Esterilizatu-Askatu) baita ingurua egokitzea eta katuei jaten ematea.\n“Gure helburua katuen ongizatea da eta auzoan haiekin integrazioa eta elkarbizitza lortzea baita katu soziableen adopzioak sustatzea.”\nProiektuaren hasieran, aurkitutako 18 katuetatik 14 esterilizatu ziren San Antonion kokatutako kolonian hain zuzen, parasitoak kendu eta garbitu egin ziren; horretaz gain beste 8 katuko komunitatea bat zegoen.\nAspaldi honetan populazioa estabilizatu egin da eta “berrehun” animalia izatetik “berrogeita hamar” izatera pasatu da, guztiak esterilizatuta eta ondo elikatuta.\n2016 urtetik hasita udalak egiaztatu du eta identifikatu du zenbait bolondres, hauek kaleko katuak elikatu egiten dituzte udalak emandako material eta jakiekin.\nAdoptatu daitezkeen katuak elkarte honek kudeatzen ditu, izan ere pertsonekin egotera ohituta dauden katuak dira, etxetik ihes egin dutenak, zaurituak eta zaintza zehatzagoa behar dutenak. Katu guztiak ez daude etxe batean bizitzeko prestatuta kale bizi ondoren.\nEtxebarriko Katuak elkartearen Facebook orrialdean informazioa jaso daiteke, baita Hirix aplikazioaren bitartez ere. Bertan argitaratzen dira adoptatzeko iragarkiak.\nHorretaz gain, hiritarren laguntza eskatzen da , katuentzako harrera edo adopzio etxeak behar dira. Norbaitek interesa balu behin-behineko harrera-etxea eskaintzeko elkartearekin jarri daiteke harremanetan.


Iparraldean euskara sustatzeko dirulaguntzak - Euskara - Eusko Jaurlaritza - Euskadi.eus\nAzken eguneratzea: 2008/02/22\nIpar Euskal Herrian euskara sustatzeko dirulaguntza-deialdia kaleratu dute\nMugaz gaindiko hitzarmena Eusko Jaurlaritzako Kultura Sailaren eta Ipar Euskal Herriko Euskara Erakunde Publikoaren artean. Dirulaguntza deialdia gauzatzeko xedez, lankidetzarako fondoa eratu da, alde bien ekarpenez. Guztira, 1.340.000 euroko gehieneko zenbatekoa jarri da.\nEusko Jaurlaritzako Kultura Sailak eta Ipar Euskal Herriko Euskara Erakunde Publikoak Ipar Euskal Herrian euskara sustatzeko diru-laguntza deialdia kaleratu dute elkarlanean. Gaur zabaldu eta martxoaren 21ra arte luzatuk oden deialdiaren xedea, Ipar Euskal Herrian euskararen erabilera sustatzeko ekimenak garatzen dituzten erakunde pribatuentzat dirulaguntzak emateko modua arautzea da.\nDirulaguntza deialdiak, 2007ko otsailaren 7an Hizkuntza Politikarako Sailburuordetzaren eta Euskararen Erakunde Publikoaren artean sinatutako hizkuntza-politikako gaietan lankidetzan jarduteko hitzarmen-markoan du oinarri.\nEuskararen biziberritzea Ipar Euskal Herrian helburu duen mugaz gaindiko hitzarmenak Eusko Jaurlaritza eta Ipar Euskal Herriko Euskararen Erakunde Publikoa lotzen ditu; azken hau, Ipar Euskal Herrian hizkuntza politikarako gaietarako erakundea, Frantses Estatuak, Akitania Eskualdeko Kontseiluak, Pirinio Atlantikoetako Kontseilu Orokorrak, Baiona-Angelu-Miarritze Elkargoak, Euskal Herriko Hautetsien Kontseiluak eta Euskal Kulturaren Aldeko Herrien Arteko Elkargoak osatua.\nHoriek horrela, gaur bertan 2008ko hitzarmenari dagokion eranskina izenpetu dute Max Brisson, Euskararen Erakunde Publikoaren lehendakariak eta Miren Azkarate, Kultura sailburuak. Hortaz, hitzarmen honek berritzen eta indartzen du alde bietako erakundeen arteko lankidetza, herri-erakunde bakoitzaren erabaki-autonomia eta funtzionamendu-arauak errespetatuta.\nDeialdiari dagokionez, 2008ko deialdira aurkezten diren ekimenak 2008an hasi edota gauzatu beharko dira eta indarrean dagoen legediaren arabera eraturiko eta dagokion erroldan inskribaturiko Ipar Euskal Herriko pertsona juridiko pribatuek eskatu eta eskura ditzakete diru-laguntzak.\nDirulaguntza deialdia gauzatzeko xedez, lankidetzarako fondoa eratu da, alde bien ekarpenez. Guztira, 1.340.000 euroko gehieneko zenbatekoa jarri da, era honetan:\nEusko Jaurlaritzaren Hizkuntza Politikarako Sailburuordetzak 460.000€ jarri ditu eta Euskararen Erakunde Publikoak 880.000€. Euskararen Erakunde Publikoak; diru ekarpen honez gain, Euskaltzaindiari 140.000 €ko laguntza zuzena emango dio.\n2007ko otsailaren 7an Baionan sinatutako hitzarmenean adostu bezala, Eusko Jaurlaritzaren eta Euskararen Erakunde Publikoaren artean osatutako Jarraipenerako Batzordeak lankidetza fondoa koordinatuko du eta lehentasunak, helburuak, aurrekontuak eta erabiltzeko arauak proposatuko ditu. Halaber, Batzordeak egitasmoen azterketa teknikoa egingo du.\nLagundutako proiektu eta jarduerek bat egin behar dute Euskararen Erakunde Publikoak onartutako Hizkuntza Politika Proiektuaren eta Eusko Legebiltzarrak onartutako Euskara Biziberritzeko Plan Nagusiaren helburuekin.\nBestalde, hitzarmen markoak finkatutakoari jarraiki, 2008ko eranskinean, Hizkuntza Politikarako Sailburuordetzaren eta Euskararen Erakunde Publikoaren arteko ekimenak direla eta, honako hauek aurreikusi dira:\na) Lau urtez behin egiten den inkestari dagokionez, 2006ko inkestaren ustiaketa amaitu berri delarik, IV. Inkesta Soziolinguistikoaren argitalpena eta zabalkundea egitea;\nb) Euskararen egoera eta bilakaera ezagutzeko asmoz, Hizkuntza Politikarako Sailburuordetza Euskal Herriko hizkuntza-adierazleen sistema (EAS) lantzen eta eguneratzen ari da. Testuinguru horretan adierazle komunak definitu eta antolatuko dira\nc) Hizkuntza Politikarako Sailburuordetzaren eta Euskararen Erakunde Publikoaren zerbitzuen artean informazioa trukatzea, besteak beste, helduen euskalduntze-alfabetatzearen curriculumari eta hizkuntza-gaitasunaren egiaztapenari dagokienez. Azkenik terminologia eta toponimia alorrean ekoizpen linguistikoen ezaugarriak eta horien onespen irizpideak lankidetzan landuko dira ere.\nDeialdian parte hartzeko eskabide txostena Euskararen Erakunde Publikoaren egoitzan hartu behar da (Platanondoen etorbidea, 4 - 64100 Baiona /Tel. : 05 59 31 18 34 / E-maila: eep-oplb@mintzaira.fr) eta proposamenak martxoaren 21a baino lehen aurkeztu behar dira.\nGasteiz, 2008ko otsailaren 21a.


Ezpiritü libertatiaz gozatzen denaren goratarzünaz, zuñ ihurk merexitzen beitü orazioniaz lehen, eziez irakurtziaz.\n1. Jauna, gizon osoki pherestü den baten lana düzü, ezpiritiaren bethi zelüko gaizetan estekatürik etxekitia, eta hanitx arranküraren artian, kasi arranküra gabe izatia: ez herabeztiaren gisala; bena ezpiritü libertatiaz gozatzen denaren berhezkeria batez; kreatürari bateri ere, behar ezten gogo batez, estekatü izan gabe.\n2. Süplikatzen zütüt, ene Jinko ezinago saintü zirena, mündü huntako arranküretarik begira nazazün, hetan sobera sar enadin; khorpitzaren behar hanitxetarik, plazerak abantalla har eztizadan; eta arimaren threbükü orotarik, tristeziek korajia gal erazi eztizaden.\nEtziozüt begira nezazün, gaiza mündüko banitatiaz, pasione handireki, txerkhatzen dütianetarik; benma solta dezazün zure zerbütxariaren arima, hiltziaren maradizioniaz, orori komün diren miserietarik, zuñek sorthatzen, eta gibeltzen beitie ezpiritiaren, nahi lükian ordü oroz, libertatian sar erazitzetik.\n3. O ene Jinkua, eztitarzün ezin erraiten zirena, kharats ediren erazi zadazü aragiaren konsolazionia oro, zuñek hürrüntzen beinai etarnitatekuen amuriotik, eta bereganat gaizki thiratzen, presenteko hun, plazer egiten dian, zunbait dela kausa.\nEnazan, o ene Jinkua, aragiak, ez odolak garhait; enazan mündiak, ez haren gloria llabürrak ingana; enazan debriak, ez haren finaziak eror erazi.\nEmadazü bühürtzeko indarra, soferitzeko pazentzia, iraiteko fermotarzüna.\nEmadazü, mündü huntako konsolazionen ororen plazan, zure ezpiritü ezinago ezti denaren berekadüra: eta aragiaren amuriuaren lekhian, jin erazi zadazü zure izen saintiaren amuriua.\n4. Ezpiritü debozioniaren suiaz betherik den beatentako, phezü handi bat dütüzü, jatia, edatia, beztitzia, eta gañerako khorpitzaren süstengatzeko behar diren gaizak.\nEmadazü grazia, holako beharrünetzaz ahülki eta doiak zerbütxatzekua, eta desirkünte handiegietzaz ez eskerniatü izatekua.\nEztüzü ororen eiztia lege zeren natürak behar beitü süstengatü izan; bena zure lege saintiak eztizü unhesten behar beno haboro, eta haboruenik plazer egiten dienen txerkhatzia; ezi bestela aragia ezpiritiaren kunre altxa litezü.\nAkhodiña hoien artian, zure eskü saintiak, otho, gida, eta argi nazala; deus soberarik nitan izan eztadin.


George Chapman - Wikipedia, entziklopedia askea.\nGeorge Chapman (Hitchin, Ingalaterra, 1559 - Londres, Ingalaterra, 1634ko maiatzaren 12a) ingelesezko poeta dramatikoa izan zen. Homeroren eta Petrarkaren obrak ingelesera itzuli zituen. Shakespeareren sonetoetan aipatzen den «kontrako» poeta izan bide zen. Drama (The Conspiracie and Tragedie of Charles, Charlesen konspirazioa eta tragedia, 1607), komedia (All fools, Zoroak denak, 1599) eta poesia (The shadow of night, Gauaren itzala, 1594; Ovid´s banquet of sense, 1595) idatzi zituen.\nHertfordshire, 1559 (egutegi gregorianoa)\nWestern House (en)\nLondres, 1634ko maiatzaren 12a (74/75 urte)\nantzerkigilea, hizkuntzalaria, poeta, itzultzailea eta idazlea\nWikimedia Commonsen badira fitxategi gehiago, gai hau dutenak: George Chapman


Eric-Pierre, Eusko eguneko sukaldari laguntzailea – Eusko\nEric-Pierre, Eusko eguneko sukaldari laguntzailea\nZe menu prestatu diguzue Jon Butronekin Eusko Egunerako?\nEusko Egunerako, sasoiko eta tokiko produktoiei eman diegu lehentasuna. Potimarronen garaia amaituko da laister eta negua bukatzen ari da ere, beraz, potimarron krema bat eta bere ogi koskorrak, eta begetarioanoak ez direnentzat plantxan eginiko gizen zaflak gehituko dizkiogu. Plater nagusiarentzat, ideia zen kuskus bat egitea, beraz azarekin, pastanagrekin, porruekin eta arbiekin egindako Euskokuskusa izango da. Barazki horientzat sasoi bete betean gira, eta guztia kuskusearekin zerbitzatua izango da ete haragia gustukoa dutenentzat, haragi bolak, oilaskoa eta merguez lukainkak izango dira. Plater begetarianoentzat, salda eta barazkiak beraien aldetik egosiko ditugu. Bukatzeko, eta neguaren amaiera baita, lirandiazko Ile Flottante bat egitea pentsatu dugu.\nPlateretan diren produktuak nungoak dira?\nProduktu gehienak, kuskusa eta espezieak izan ezik, tokikoak dira.\nZaila egin zaizue euskoa bakarrik baliatuz bazkari bat egitea?\nEz, alderantziz, BLEko Lisarekin harremanetan jarri gira Euskoz ordainduak izatea onartzen zuten hornitzaileei lehentasuna eman nahi genuela erranez. Eusko aurkitegia baliatu dugu ere, bertan agertzen baitira Euskoa onartzen duten Ipar Euskal Herriko hornitzaile guztiak.\nNola pasa da bazkariaren prestaketa?\nMerkantzia guztiak larunbata honetan 16etatik goiti hartuko ditugu. Usaian Jonen inguruan lan egiten duen talde eraginkorra, Patxokin elkartu behar du zuriketa lanak egiteko eta biharamuneko egosten hasteko. Krema ingelesa ere prestatua izango da biharamunean hotza zerbitzatua izateko. Guztia Elkarteen Etxeko gela hotzean utzia izango da arratseko 20etatik goiti. Igandean 8etan hasiko gira berriz lanean Glainen. Hiru lanpostu izango dira: lehena saldarentzat, bigarrena kuskusa eta, azkena deserta.\nLaguntzailea, aktiboa eta motibatua, Euskoko, Biziko eta E.E.L.Vko kidea eta laguntzailea.\nNola egin zira Eusko laguntzailea?\nEuskoa ezagutu dut 2014an, Marion aintziran. Geroztik ahal dudan guztia egiten dut gure tokiko monetaren promozioa egiteko bereak egiten dituen ideia on guztientzat izan dadila ekonomia arloan, sozialean, inguramenean eta kulturan.\nEuskal Moneta\t2019-03-08T11:37:19+00:00


China Optical Brightener CBS-127 fabrikatzailea eta hornitzailea | BGT\nDistira optikoa CBS-127material askori gehitzen zaio horizteak murrizteko, zuritasuna hobetzeko eta produktuaren distira hobetzeko. Plastikoen merkatuan asko erabiltzen da. Distira egiteko gaitasun bikaina, egonkortasun termiko ona eta polimero askorekin bateragarria denez.\n(Oharra: Gure produktuen informazioa erreferentzia gisa soilik da. Ez gara erantzule hark eragindako ustekabeko emaitzen edo patenteen auzien inguruan.)\nOB-1 polimero birziklatuaren zuritasuna hobe dezake: distiratzaile optikoak erabiliz, birziklatutako materialen balioa nabarmen hobetu daiteke zuri uniformeagoa emanez. OB-1 zuritasuna asko hobetuko du. Zuntzaren aplikazio normalek 200-300 ppm bakarrik behar dituzte polimero berrietan, baina birziklatutako materialak 300-450 ppm bezainbeste eska ditzake. Distiratzaile optikoak oso eraginkorrak dira polimeroaren edo zuntzaren itxura hobetzeko. Kalitate kanpoko edo bigarren mailako nylon polimeroa ere modu berean hobetu daiteke.\nOB beroarekiko erresistentzia bikaina du, aparteko zuriketa propietateak, argiaren iraunkortasun ona eta lurrunkortasun txikia ditu. Aplikazio nagusien artean zuntzak, moldatutako artikuluak, filmak eta xaflak daude. Eta lakak argietan, pigmentatutako laketan, margoetan, inprimatzeko tintan eta larru sintetikoan ere erabil daitezke. Distira distiratsua sortuko du koloratzaileekin, oso eraginkorra baita kolore anitzeko noranzkoetan.\nCBS-127 polimeroei aplika daitekeen distiratzaile optikoa da, batez ere PVC eta feniletilenozko produktuetarako. Polimeroei pigmentu gisa gehi dakieke. Kolore zuri distiratsua produktuetan agertuko da kontzentrazio baxua erabiltzen bada CBS-127 anatase titaniarekin batera. KontzentrazioaCBS-127 gehitu beharko luke errutile anatasa titania erabiliko bada.\n(Xehetasunak eta TDS osoa eskaeraren arabera eman daitezke "bidezUtzi zure mezua”)\nAurreko: Distiratzaile optikoa OB


Inspiring Stories ZIV\nEtorkizuneko sare elektrikorako berrikuntza\n500 profesional eta erreferentzia edukirik 85 herrialdetan baino gehiagotan, ZIV nazioarteko erraldoiekin lehiatzen da. Horregatik, malgutasuna eta bizkortasuna giltzarria dira. Ezinbestekoa da bezeroari etengabe entzutea eta gai izatea haren behar berriei erantzungo dieten soluzioak emateko. Horregatik, “TECNALIA bezalako bazkide teknologiko bat izatea —bizkorra, gertukoa eta ulerkorra eguneroko beharrekin— funtsezkoa da”, adierazi du Norberto Santiago Elustondok, ZIVeko CEO eta presidenteak.\nElkarrekin, merkatuari aurrea hartu behar diogu, eta I+Garen aldeko etengabeko apustua erabakigarria da prest egoteko eta produktu on bat edukitzeko merkatua martxan jartzen denean. DNA berritzaile bat: gakoa da negozioan, eta oso barneratua dago ZIVen arlo guztietan.


PDF (366 KB - 12 orri.)\nEuskal Unibertsitate Sistemari buruzko otsailaren 25eko 3/2004 Legeak 95. eta 96. artikuluetan arautzen ditu zerbitzu akademikoengatiko eta gainerako eskubideengatiko prezio publikoak, eta gaineratzen du prezio horiek prezio publikoen izaera izango dutela, eta, horren ondorioz, tasa eta prezio publikoei buruzko lege-ordenamenduan ezarritakoaren araberakoak izango direla.\nBestetik, Euskal Autonomia Erkidegoko Administrazioaren Tasa eta Prezio Publikoei Buruzko Legearen testu bateginak – irailaren 11ko 1/2007 Legegintzako Dekretuaren bidez onartuak– 30. artikulutik 35.erakoetan arautzen ditu prezio publiko horiek finkatzean kontuan hartu beharreko irizpide orokorrak.\n397/2013 Dekretua, uztailaren 30ekoa, Euskal Autonomia Erkidegoko Administrazioaren eta haren erakunde autonomoen prezio publikoen arabera ordain daitezkeen zerbitzu eta jarduerak zehazten dituena. Zehazki, 2. artikuluan xedatzen du Euskal Autonomia Erkidegoko Sailek eta horien erakunde autonomoek prezio publikoak kobratu ahalko dituztela Dekretu horren eranskinean zerrendatutako zerbitzuen truke; aldi berean, 3. artikuluan ezartzen du Ogasunean eskumena duen Sailak txosten loteslea egin ondoren finkatu edo aldatuko direla prezio publikoen zenbatekoak, dagokion Saileko sailburuaren edo eskuratu behar dituen erakunde autonomo hari atxikita dagoen Saileko sailburuaren agindu bidez.\nHain zuzen ere, uztailaren 30eko 397/2013 Dekretuaren eranskineko 5. atalean aipatuta daude, Hezkuntza, Hizkuntza Politika eta Kultura Sailak, Hezkuntza Sailak gaur egun, prezio publikoak kobra ditzakeen zerbitzu eta jardueren artean, Euskal Herriko Unibertsitateko goi-mailako hezkuntzako zerbitzu publikoak, izaera ofizialeko tituluak lortzera daramatenak.\nGoi-mailako hezkuntzako zerbitzu publikoen truke ordaindu beharreko prezio publikoak finkatzeaz gainera, eta inor ere arrazoi ekonomikoengatik unibertsitate-ikasketetatik baztertuta gera ez dadin, Gobernuak eta autonomia-erkidegoek, bai eta unibertsitateek ere, ikasleentzako beka-, laguntza- eta kreditu-politika bat egituratuko dute eta modalitateak ezarriko dituzte, halaber, zerbitzu akademikoengatiko prezio publikoak ordaintzea guztiz edo hein batean salbuesteko. Halaxe dago araututa abenduaren 21eko 6/2001 Lege Organikoaren 45.4 artikuluan (apirilaren 12ko 4/2007 Lege Organikoak aldatu zuen lege hori). Kasu guztietan, arreta berezia eskainiko zaie mendekotasun eta desgaitasunen bat dutenei, bermatu egin behar baitzaie unibertsitate-ikasketetara sartzea eta bertan ikasi ahal izatea.\nArau hori betetze aldera, Euskal Unibertsitate Sistemari buruzko otsailaren 25eko 3/2004 Legeak 39. artikuluan biltzen ditu unibertsitateko hezkuntza-zerbitzuengatik ordaindu beharreko prezioen salbuespenak eta murrizketak, baita legez ezarritako gainerako eskubideak ere, araudi-aurreikuspenen esparruan Euskal Herriko Unibertsitateko ikasleek baliatuko dituztenak. Era berean, artikulu horretan arautzen da prezio publikoak onartzeko agindu edo akordioak salbuespen-baldintzak zehaztu ahalko dituela, baita bestelako salbuespen oso edo partzial batzuk finkatu ere, inolako bereizkeria arbitrariorik ez dakartenean, betiere.\nBehin Irakaskuntza Publikoa Koordinatzeko Kontseilua 2019ko maiatzaren 3an informatuta; Agindu honen bidez, batetik, Euskal Herriko Unibertsitateko goi-mailako hezkuntza-zerbitzu publikoengatik ordaindu beharreko prezioak finkatzen dira (2019-2020 ikasturtea), eta, bestetik, horietan aplikatu beharreko salbuespen eta murrizketez baliatu ahal izateko baldintzak zehazten dira.\nBeste alde batetik, Emakumeen eta Gizonen Berdintasunerako otsailaren 18ko 4/2005 Legean ezarritakoaren arabera, agindu hau garatzerakoan, genero-eraginaren ebaluazioa egin da, eta 19. artikulutik 22. artikulura aurrez ikusita dauden prozedurak eta izapideak bete dira.\n1. artikulua.– Titulu ofizialak eta berezko tituluak.\n1.– Euskal Herriko Unibertsitateko goi-mailako hezkuntzako zerbitzu publikoen truke –2019-2020 ikasturtean– ordaindu beharreko prezioak (izaera ofizialeko tituluak lortzeko) agindu honen eranskinetan jasotako tarifetan adierazitakoak dira.\n2.– Gizarte Kontseiluak finkatutako ditu Euskal Herriko Unibertsitateko berezko tituluak lortzera daramaten unibertsitate-ikasketen prezioak.\n2. artikulua.– Goi-mailako Hezkuntzako Europako Esparrura egokitutako irakaskuntzak.\n1.– Unibertsitateko gradu- eta master-irakaskuntzak.\na) Ikasgaien prezioen zenbatekoa lortuko da kreditu bakoitzaren prezioa gaiaren kreditu-kopuruarekin biderkatuz. Kreditu bakoitzaren prezioa kalkulatzeko, kontuan izango da, batetik, esperimentaltasun-maila, eta, bestetik, dagokion ikasgaian lehen, bigarren edo hirugarren aldiz matrikulatzen den (I. eta II. eranskinak).\nb) Prezio berezituko unibertsitate-masterrei III. eranskineko tarifak aplikatuko zaizkie.\nc) Unibertsitate-master batean matrikulatutako ikasleak prestakuntza osagarri moduan krediturik egiten badu, kreditu horiei aplikatuko zaizkien prezio publikoak unibertsitate-master horri dagozkionak izango dira.\nd) Ikasleak matrikulatu ahal izango dira komenigarritzat jotzen dituzten ECTS kredituetan, betiere Euskal Herriko Unibertsitatearen iraunkortasun-arauek matrikula-modalitate bakoitzerako (jardun osoa zein partziala) eta ikasturte bakoitzerako ezartzen dituzten maximo eta minimoen barruan baldin badaude.\na) Urtarrilaren 28ko 99/2011 Errege Dekretuak ezartzen duenez, egiaztatutako eta baimendutako Doktorego Programaren batean onartutako ikasleek, IV. eranskinean ezarritako trebakuntza eta jarraipenerako tarifen araberako urteko matrikula egingo dute, eta urteko tutoretza-matrikula V. eranskinean ezarritako zenbatekoaren arabera.\nTutoretza partekatua arautzen duen hitzarmen bati lotutako ikasleen kasuan, hitzarmenean bertan ezarritakoa aplikatuko zaie.\nb) Doktorego-programa batean matrikulatutako ikasleak prestakuntza osagarri moduan krediturik egiten badu, kreditu horiei aplikatuko zaizkien tarifak izango dira prestakuntza osagarri horri dagokion unibertsitate-masterrarenak.\n3. artikulua.– Beste zerbitzu batzuk.\nEbaluazio, proba, azterketa, titulu, egiaztagiri eta idazkaritza-eskubideen truke ordaindu beharreko prezio publikoak V. eranskinean zehaztutakoak dira.\n4. artikulua.– Irakaskuntzarik gabeko irakasgaiak.\n1.– Desagerrarazi beharreko planen barruan irakaskuntzarik ematen ez den irakasgaietan edo ikasturte horretan ematen ez diren irakasgaien kasuan ere, irakasgairen kreditu bakoitzari dagokion prezioaren % 25 ordaindu beharko da.\n2.– Unibertsitateak, bere baliabideekin, beste ikasketa-sistemaren bat eskaintzen badio ikasleari, kreditu edo irakasgai bakoitzari dagokion zenbateko osoa ordaindu beharko da.\n5. artikulua.– Matrikula-eskubideak.\n1.– Matrikularen prezioa ordaintzeak bi azterketa-deialditarako eskubidea emango du matrikulan zehaztutako ikasgai bakoitzeko, ikasturte beraren barruan, betiere. Hori, irakasgaiaren ezaugarri bereziengatik eta ikastetxeak ezarritako planifikazioarengatik, besterik erabakitzen ez bada.\n2.– Ikasketa-planetatik eratorritako bateraezintasun akademikoek mugatuko dituzte matrikulan jasotako ikasgai edo, hala badagokio, kredituetarako azterketa- eta ebaluazio-eskubideak.\n3.– Xedapen honetan jasotako matrikula-eskubidea gauzatzeak ez du aldaraziko ikastetxe bakoitzean horko ikasketa-planetako ikasketa-beharrizanen arabera zehaztutako ordutegi orokorren araubidea.\n6. artikulua.– Ohorezko matrikula.\n1.– Kredituka egituratutako irakaskuntzetan, ohorezko matrikulagatik egiten diren murrizketak ikasketa berberen hurrengo matrikulan aplikatuko dira (graduko zein masterreko ikasketetan). Gainera, master ofizialen kasuan, graduko azken urtean ohorezko matrikularen kalifikazioa lortzen duten irakasgaien kredituek masterreko matrikularengatik gutxiago ordaintzea ekarriko dute, graduko prezioan, betiere master hori gradua bukatu eta hurrengo ikasturtean egiten bada.\n2.– Plan zaharra plan berrira egokitzen bada, ohorezko matrikulaz gainditutako ikasgaiari esleitutako kreditu-kopuruaren araberako murrizketa aplikatuko da.\n3.– Murrizketa horiek Euskal Herriko Unibertsitateko ikasleen kolektiboari besterik ez zaizkio aplikatuko, ez beste unibertsitate publiko eta pribatu batzuetatik datozenei.\n4.– Batxilergoko ikasgaietan lortutako ohorezko matrikulek ez dute murrizketa-eskubiderik emango. Soilik kalifikazio globala ohorezko matrikula bada izango dute salbuespen-eskubidea, unibertsitatea hasten duten lehen aldian, matrikula ordaintzeari dagokionez.\n7. artikulua.– Ordaintzeko modua.\n1.– Ezarritako prezioak aldi bakarrean ordaindu ahalko dira, matrikula egiteko orduan, edo bi epe berdinetan, lehena matrikula egitean eta bigarrena abenduan.\n2.– Lau hilabeteka egituratutako irakaskuntzetan, unibertsitateak baimena eman ahalko du bigarren lau hilabetekoari dagokion matrikula horren hasieran egiteko. Kasu horretan ez dira aplikatuko aurreko atalean aipatutako ordainketa-epeak.\n3.– Orobat ez dira aplikagarriak izango 1. atalean aurreikusitako ordainketa-epeak, baldin eta ordaindu beharreko prezioen zenbatekoa 300 eurotik beherakoa bada.\n4.– Matrikula formalizatzean, beka orokor bat eskatzeagatik prezioak ordaindu ez dituzten ikasleek dagokion prezioa ordaindu beharko dute baldin eta beka hori ukatu bazaie, hartara eragotzi gabe ukatze horren aurka gora jotzeko errekurtsoa jartzea.\n5.– Matrikularen prezioa osorik edo partez ordaindu ez izanak espedientea gelditzea eragingo du. Matrikula ordaindu ez izanagatik espediente akademikoa geldiarazi zaion ikasleak unibertsitatearen aldeko zorra sortuko du, ordaindu gabeko kopuruaren hainbestean. Berori ebazpen bidez ezarriko da eta interesdunari jakinarazi. Unibertsitatearekin zorrak dituenak ezingo du haren zerbitzuez baliatu eta, bereziki, ez zaie beste ikasketarik egiten utziko, ez zaie titulu-agiririk egingo, ez ziurtagiririk, ez beren ikasketa-espedienteari buruzko informazio-oharrik, ez eta beste matrikularik egiteko aukera emango ere.\n6.– Aurreko ataletan ezarritakoa alde batera utzi gabe, master-ikasketetako ikasle berriek ikasketa horietan onartu izana berresten den unean ordainduko dute espedientea hasteari dagokion tarifaren zenbatekoa.\n8. artikulua.– Atxikitako ikastetxeak.\nDagozkion atxikitze-hitzarmenetan adostutakoari eragin gabe, atxikitako unibertsitate-ikastetxe edo -institutuetan ikasten duten pertsonek unibertsitateari ordainduko diote I., II. eta III. eranskinetako tarifetan –ikasketen arabera– ezarritako prezioen % 25. Gainerako prezioak aurreikusitako zenbatekoan eta osoki ordainduko dira.\n9. artikulua.– Ikasketak homologatzea.\n1.– Espainiako titulu eta graduetarako homologazioa eskatu, eta, horretarako, gaitasun-proba edo proba orokor bat egin behar dutenek V. eranskinean jasotako tarifa ordainduko dute. Prestakuntza-baldintza osagarri gisa zaintzapeko ikastaroren batera joan behar badute, dagozkion prezioak ordaindu beharko dituzte, ikastaro horien esperimentaltasun-mailaren arabera.\n2.– Atzerriko goi-mailako hezkuntza-tituluen eta Doktore maila akademikoaren arteko baliokidetasun deklarazioa eskatzen dutenek, V. eranskinean jasotako tarifa ordaindu beharko dute.\n10. artikulua.– Baliozkotzea, errekonozimendua eta moldatzea.\n1.– Titulartasun pribatuko zentroetan edo atzerrian egindako ikasketengatik ikasgaiak baliozkotzea edo aitortzea lortzen dutenek unibertsitateari ordaindu beharko diote dagozkien eranskinetan jasotako tarifetan ezarritako prezioen % 25.\n2.– Unibertsitate publikoetan egindako ikasketak baliozkotzeak edo aitortzeak ez du kosturik sorraraziko, atzerriko unibertsitate publikoak ez badira.\n3.– Desagertzen ari den plan bat ezartzen ari den plan berrira moldatzeak ez die inolako gasturik ekarriko ikasleei.\n4.– Unibertsitateko gradu- edo master-ikasketetan kredituak errekonozitzen dituzten ikasleek I., II. eta III. eranskinetan ezarritako prezioen % 25 ordaindu beharko dute.\n11. artikulua.– Familia ugariak.\n3.– Aurkeztu beharreko agiriak: dagokion foru aldundiak edo arlo honetan eskumena duen administrazioak emandako titulu ofiziala, indarrean dagoena, eta familia ugarikoa dela aitortzen duena (kategoria ere adierazi behar da bertan); horrez gain, administrazio-egoitzaren ziurtagiria edo errolda-kolektiboaren ziurtagiria.\n2.– Salbuespenetarako, biktimaren senidetzat joko dira senar edo emaztea, edo antzeko atxikitasunezko harreman baten bidez iraunkorki bizikidetzat izan duena, eta biktimaren seme alabak, edo legez familia-harrerako egoeran daudenak.\n3.– Soilik terrorismoaren biktima izateari lotutako inguruabarren zioz Euskal Autonomia Erkidegotik kanpo bizitzea joan behar izan duten pertsonek ere jaso ahalko dituzte agindu honetan araututako murrizketa eta salbuespenak.\n5.– Aurkeztu beharreko agiriak: Terrorismoaren Biktimentzako Laguntza Programara atxikita daudela adierazten duen ebazpena, indarrean dagoena; horrez gain, administrazio-egoitzaren ziurtagiria edo errolda-kolektiboaren ziurtagiria.\n3.– Aurkeztu beharreko agiriak: dagokion foru aldundiaren edo arlo honetan eskumena duen erakundearen ebazpena, indarrean dagoena eta minusbaliotasun-maila zehazten duena; horrez gain, administrazio-egoitzaren ziurtagiria edo errolda-kolektiboaren ziurtagiria.\n3.– Aurkeztu beharreko dokumentuak: Asilo-eskatzailearen txartel gorria, indarrean dagoena; horrez gain, administrazio-egoitzaren ziurtagiria edo errolda-ziurtagiria.\n16. artikulua.– Agindu honetan araututako salbuespenak eta murrizketak emateko baldintzak.\n1.– Agindu honetan araututako unibertsitate-zerbitzu akademikoengatiko prezio publikoen salbuespen eta murrizketen onuradun izateko, interesdunek egoera jakin horretan egon beharko dute ikasturtearen hasieran, eta kasu bakoitzean beharrezkoak diren agiriak eman beharko dituzte. Data horretan egoeraren aitorpena izapidetzen ari bada, aitorpen- edo berrikuspen-eskaeraren kopia konpultsatua emanez egiaztatuko da.\n2.– Horrez gainera, agindu honetan ezarritako kasuetan, interesdunek 2019ko urtarrilaren 1eko administrazio-egoitzaren ziurtagiria edo errolda-ziurtagiria eman beharko dute. Hala badagokio, errolda-ziurtagiriak etxebizitza berean bizi diren pertsona guztien zerrenda jasoko du.\n3.– Betiere, 2019ko abenduaren 31 baino lehen aurkeztu beharko dituzte dagozkion agiriak.\n4.– Ezarritako epean agiri horiek eman ezean, automatikoki baliogabetuko dira emandako onurak, eta salbuespena edo murrizketa aplikatu zaien unibertsitate-zerbitzuengatiko prezio publikoak ordaindu beharko dituzte.\nGRADUKO UNIBERTSITATE-IRAKASKUNTZEN ESPERIMENTALTASUN-MAILAK\n1. esperimentaltasun-maila: Biologia, Biokimika eta Biologia Molekularra, Bioteknologia, Elikagaien Zientzia eta Teknologia, Ingurumen Zientziak, Erizaintza, Farmazia, Fisioterapia, Geologia, Medikuntza, Giza Elikadura eta Dietetika, Odontologia, Kimika.\n2. esperimentaltasun-maila: Artea, Jarduera Fisikoaren eta Kirolaren Zientziak, Kultura Ondasunen Zaintza eta Zaharberritzea, Sorkuntza eta Diseinua, Fisika, Arkitektura Oinarriak, Ingurumen Ingeniaritza, Ingeniaritza Zibila, Meatzeen eta Energiaren Teknologia Ingeniaritza, Ingeniaritza Elektrikoa, Ingeniaritza Elektronikoa, Ingeniaritza Elektroniko Industriala eta Automatikoa, Arkitektura Teknikoa, Energia Berriztagarrien Ingeniaritza, Prozesu eta Produktuen Berritze Ingeniaritza, Geomatika eta Topografia Ingeniaritza, Antolaketa Industrialaren Ingeniaritza, Teknologia Industrialaren Ingeniaritza, Ingeniaritza Informatikoa, Kudeaketaren eta Informazio-sistemen Ingeniaritza, Itsasketa, Ingeniaritza Mekanikoa, Nautika eta Itsas Garraioa, Ingeniaritza Kimikoa, Ingeniaritza Kimiko Industriala, Telekomunikazioen Ingeniaritza Teknikoa, Psikologia, Itzulpengintza eta Interpretazioa, Automobilgintzaren Ingeniaritza.\n3. esperimentaltasun-maila: Administrazio eta Enpresen Zuzendaritza, Ikus-entzunezko komunikazioa, Ekonomia, Haur Hezkuntza, Lehen Hezkuntza, Gizarte Hezkuntza, Finantzak eta Aseguruak, Zerga-arloa eta Administrazio Publikoa, Geografia eta Lurraldearen Antolamendua, Negozioen Kudeaketa, Enpresa Kudeaketa eta Marketina, Marketina, Matematika, Pedagogia, Publizitatea eta Harreman Publikoak, Gizarte Lana.\n4. esperimentaltasun-maila: Gizarte Antropologia, Zientzia Politikoa eta Kudeaketa Publikoa, Kriminologia, Zuzenbidea, Ingeles Ikasketak, Euskal Ikasketak, Filosofia, Artearen Historia, Historia, Filologia, Kazetaritza, Lan Harremanak eta Giza Baliabideak, Soziologia.\nUNIBERTSITATEKO MASTER-IRAKASKUNTZEN ESPERIMENTALTASUN-MAILA\n1. esperimentaltasun-maila: Osasun Zientzien jakintza-alorrari dagozkion titulazioak lortzeko irakaskuntzak.\n2. esperimentaltasun-maila: Zientzien jakintza-alorrari dagozkion titulazioak lortzeko irakaskuntzak.\n3. esperimentaltasun-maila: Ingeniaritza eta Arkitekturaren jakintza-alorrari dagozkion titulazioak lortzeko irakaskuntzak.\n4. esperimentaltasun-maila: Lege- eta Gizarte-zientzien jakintza-alorrari dagozkion titulazioak lortzeko irakaskuntzak.\n5. esperimentaltasun-maila: Artearen eta Giza Zientzien jakintza-alorrari dagozkion titulazioak lortzeko irakaskuntzak.\nPREZIO BEREZITUA DUTEN UNIBERTSITATE-MASTER OFIZIALAK TARIFAK\n99/2011 ERREGE DEKRETUAK ARAUTUTAKO DOKTOREGO-PROGRAMAK\nBESTE ZERBITZU BATZUK EMATEAGATIK ORDAINDU BEHARREKO PREZIO PUBLIKOEN TARIFAK


Badatoz Aratusteak - Aretxabaleta - Goiena.eus\nMirari Altube 2005-02-02 16:00\nOtsaileko lehenengo aste bukaeran dator Aratuste-domeka; eta bai koadrilak, bai ikastetxeetako umeak mozorroak gertatzen dabiltza egunotan. Zalantza barik herritarrek girotuko dute eguna, eta koadrilek egingo duten kalejira ikustekoa izango da.\nAratuste-domeka jai egun handia da gurean, eta Udalak hainbat ekitaldi antolatu arren herritarrak dira giroa sortuko dutenak.\nHona Aratuste-domekako egitaraua:\n10:00etan, txistulariekin diana.\n12:00etan, koadrilen kalejira txarangarekin. Errekabarren kaletik Durana kaleraino etorriko dira.\n12:30ean, Santa Ageda mutilek neskekin batera txino dantza dantzatuko dute.\n18:00ean, kalejira Herriko plazatik aterata.\n19:30ean, mozorro lehiaketaren sari banaketa.\n16 urtetik gorakoendako:\n1. saria: 250 euro\n2. saria: 200 euro\n3. saria: 100 euro\n4. saria: 80 euro\n5. saria: 60 euro\n16 urtetik beherakoendako:\n1. saria: 150 euro\n2. saria: 100 euro\n3. saria: 80 euro\n4. saria: 60 euro\n5. saria: 50 euro\nAccessita: 100 euro\nIkastetxeetako ume eta gaztetxoak izango dira protagonista. Goizean, Pausoka Haur Eskolako umeak aterako dituzte Herriko Plazara Txino Dantza egitera, eta arratsaldean, gainerako ikastetxeetako umeak elkartuko dira.\n15:30ean, txaranga Herriko plazan.\n17:30ean, buruhandiak txarangarekin.\n18:00etan, Euskal Disko Festa Herriko plazan.\n22:30ean, Txinoaren Hileta. Aurten Santa Ageda mutilak izango dira gainerako herritarrekin batera txinoari lagun egingo diotenak Mitarte kaletik plazaraino. Herritarrak lutoa jantzita eta kandelak eskuan dituztela joan daitezela eskatu du Kultura Sailak.


Egun konpletoa izan genuen atzokoa dantza eta antzerkiarekin Eguraldi ona lagun, giro jatorra sortu zen atzo eguerdian Olazko Amaren plazan. Mutxikoak Dantza Jauziak egiteko bigarren ekitaldian. Gogotsu aritu ziren gerturatu zirenak. Arratsaldean, berriz, 'Figuranteak' antzezlanaren konplexutasunaz harrituta geratu ginen. https://www.kulturaz.eus/bloga/1426 https://www.kulturaz.eus/@@site-logo/logoa.png


Gaztetxe, gazte asanblada eta gune autogestionatu ezberdinen ibilbideari erreparatzen hasiz gero, ez da erraza hauek mahai gaineratu dituzten auzien zerrenda egitea. Izan ere, modu partzialean hainbat gai jorratzeaz gain, lan egin eta antolatzeko moduak berak, beherago hobeki azaltzen saiatuko naizen moduan, Euskal Herriko militanteengan kultura propio bat eratzeko baldintzak jartzeko gaitasuna izan duela uste dut.\nGaztetxeek, urteetan, borroka ezberdinak hauspotzeko dinamikak izan dituzte lehen lerroan; hala nola intsumisoen aferak, AHT edota Fracking-a, etxebizitza arazoa edota proiektu txikitzaile lokalak… Era berean, elkartasun keinuak burutu edota berauek prestatzeko espazio izan dira honetarako aukerarik ez zegoen txokoetan. Interes komertzialetatik kanpo gelditzen diren eskaintza kultural anitzen oholtza nagusi ere izan dira hamarkada ezberdinetan. Komunitate politiko jakinetako kideen arteko harreman ereduen hausnarketak bultzatu izan dira, baita praktikan jartzeko saiakerak egin ere. Burgesiaren komunikabideek ezkutatzen zutena plazaratzeko saiakera ezberdinak burutu dira fanzine, irrati, hitzaldi eta formatu ezberdinetan. Luze idatzi genezake mahai gainean jarri diren elementu guztiak zerrendatu nahi izanez gero.\nAzken urteetako bilakaera politiko zein ekonomikoak eta honek sortutako testuinguru sozial prekarioak, hainbat eta hainbat gazte asanblada dinamika honen azterketa burutzera eraman gaitu. Honek, ordurarte elkarrengandik bananduta ulertzen genituen errealitatearen esparruak osotasun bakar baten adierazpide direla ulertzeko erremintak lantzera bultzatu gaitu. Hala, sistema kapitalistaren garapenerako beharrezko diren elementu ezberdinen logika orokorra ulertzeko saiakerak eta bertan modu eraginkorrean esku hartzeko gaitasunak eratzeko baldintzen azterketak definitu ditu azken urteetan gure txokoetan izan den jarduna. Ondorioz, errealitate bat da gazte asanblada, Gaztetxe eta Gune Autogestionatuen diskurtsoan, pixkanaka lehen lerroan agertzen zaizkigula klase kontzientzia garatzeko beharrezko izango ditugun elementu teorikoak, gaitasunen araberako praktika eta antolakuntza forma eraginkorrenaren entsegu eta hausnarketa etengabean.\nZentzu honetan, gaztetxe zein gune autogestionatuek jokatu izan duten eta jokatu ahal dezaketen paperaren garrantzia azaleratzen zaigu. Izan ere, egunerokotasunean, gazte problematikari zein klase menderakuntzak eragiten dituen adierazpenei (genero problematika, arrazakeria, autoritarismoa…) aurre egiteko guztiz beharrezkoak izango zaizkigun praktikak burutzen ditugu eremu hauetan: gure interes indibidualak alboratu eta behar kolektibo konkretuetara subordinatzen den lan banaketa burutzen dugu asanbladetan, inolako ordainsaririk gabe jarduteko prestutasuna agertzen dugu gaueko ordu txikitan ere, gure ingurukoen gutxiengo zaintza bermatzen saiatzen gara estres edo lan karga haundien aurrean etab. Finean, sistema kapitalistaren erreprodukziorako beharrezko diren elementuekiko modu antagonikoan zein kapital-lana harremanetik haratago joatea bilatzen duten praktika konkretuak gauzatu ohi ditugu eremu hauetan, kapitalismoaren gaindipenerako bide bakar gisa agertzen zaigun prozesuak, prozesu sozialistak, exigitzen duen subjektibitate eta kultura propioa eratzeko baliabideak eskuratuz.\nGuzti honen sakontzea exigitzen digun testuinguru politikoan aurkitzen gara gaurkoan. Proletarizazio orokortuaren garaiak dira gureak, krisi kapitalistak gure klase identitateaz jabetzeko elementu gordinenak agerian utzi dizkigularik; eros ahalmenaren galera orokortua, gutako askotariko gurasoen kaleratzeak lanpostutik, lana kanpoan aurkitu beharra, ikasketak burutu ondorengo ezegonkortasuna, ikasketak gauzatzeko baldintza zailagoak, pentsio miserable baten menpe dauden familiak, auzo proletarioetako eguneroko infernua biziraupenaren borrokan, emakume langileen babesgabetasun egoeren biderkatzea…. Honekin batera, kode penalaren modernizazioa, ongi izate sistema gisa ulertu izan ditugun zerbitzuen pixkanakako desintegrazioa etab.\nAgerikoa da, mundu mailako berrantolaketa fase baten hastapenetan aurkitzen dela sistema kapitalista bera, langileriaren proletarizazio dinamika bortzitzenean. Esfera sozialean proletalgoa inolako babesgunerik gabe agertzen zaigu: sektorerik kolpatuenei orain artean izan dituzten (izan badituzte) konponbide politiko-ekonomikoak amaitu zaizkie. Agorpen garaia da bizi duguna, beste sektore batzuek hori ikusi nahi ez duten arren.\nEgoera honen aurrean, zabaldutako arrakala horietan begirada fokalizatzeko beharraren kontzientzia garatu da asanblada ezberdinetan, azken hilabeteetan ematen ari diren birjabetzeak, edota hauetan gauzatzen diren jantoki sozialen bilakaera izan daitekeelarik honen adibide. Klase ertainaren interesei erantzutetik urrun, langileriaren elkartasun kultura garatzeko lehen pauso gisa ulertu daitezke hauek.\nModu berean ulertu ditzakegu, testuinguru nahasi honetan, orain arteko lokalismoa gainditzen duten eta helburu konkretu ezberdinei erantzuten dieten elkartasun dinamika anitzak. Eskala territorial nazionalean sakabanaturik aurkitzen den potentzia dira gazte asanbladak. Hala, indarrak biderkatzeko eskala handiagoan artikulatzen diren adierazpide hauek, herriz herriko edo auzoz auzoko saretze espontaneoak baino askoz eraginkorragoak direla erakusten digute eguneroko praktiketan. Mundu mailan antolaturiko sistema gainditzeko bidean, eskala territorial ezberdinen arteko konfluentziak ezinbestekoak direla argi dago. Gurean ere pixkanaka egin beharreko lana da, jadanik martxan dena, norabide horrek eskatzen duen antolakuntza forma ezberdinen esperimentazioan sakontzearena.\nHonela, euren jarduna eremu sozialeko problematika espezifikoetan langile klasearen interesetara subordinatzen duten eragile gisa agertzen zaizkigu Langile babes sare ezberdin edota Errakiren kasuak. Lan diziplinatua metatu eta aplikatzeko gaitasunek neurtuko dute epe ez hain luzean berauen benetako gaitasuna. Ikusteko dugu oraindik antolatzeko forma egokiena den: baina ezin daiteke uka etika militantea dutela oinarri eta euren eguneroko problematikei erantzuteko apustu gisa jaiotzen direnik. Nik dakidan arte, Errakiko kasuan esaterako, militante guztiak gazte asanbladetako kideak dira, lehen aipatutako hazietatik heziak, elkartasunezko lan dinamika konkretuetatik edanak. Beraien ekina behar konkretu bati erantzuteko antolatuak, gune autogestionatuen defentsa kasu honetan, tamaina horretako erronka eta helburuen dimentsioek exigitzen duten antolakuntza formara egokitzeko saiakeran dabiltzanak.\nFuntsean, garatzen goazen gaitasun ezberdinek ahalbideratuko dute langileria osoaren interesen defentsan antolatzeko posizioak irabazteko aukerak izatea. Bitartean, antolakuntza proposamen hauen gaineko kritika egitea da antolakuntza lanetan dabiltzan horien betebeharra, iraultzaileon premisa gure jarduna etengabean berrikustea baita. Kanpotik jardun nahi duenak, berriz, beti izango du horretarako astia (edo nahia), baina jardun horrek kritika goitizenez bataiatua izateko ez du inolako meriturik. Hemen arlo politiko instituzionalean gertatzen den posizio bera ezkutatzen baita finean: oraina iraganeko ulerkera eta antolakuntza moduekin ebatzi nahi izatea: lehen izan direnaren nostalgiarekin eta hori galtzeko beldur eta mantentzeko gogo itsuarekin, argudio irrazionalez josita, berea dena eskuetatik kentzen dioten horiek bezala erreakzionatuz.\nJokabide horien aurrean, bizi dugun testuinguru soziala erraietatik borrokatu nahi dugunok, gure jardunean laguntzera datozen horien defentsa irmoa egingo dugu. Tinko eutsiko diogu gure borroka ildoari. Ezer eskaintzeko ez duten horien jardun interesatua albo batera utzi eta jarrai dezagun bada, egunez egun, autoantolakuntzaren bidetik, jada zabaldua dugun prozesu sozialista elikatzen.


barren.eus - Elgoibarren amaitu da Pausokaren aldeko Gipuzkoako itzuliko laugarren etapa\nElgoibarren amaitu da Pausokaren aldeko Gipuzkoako itzuliko laugarren etapa\nBehar bereziak dituzten umeen gurasoek sortutako Pausoka elkarteak Pausoka Eguna ospatuko du urriaren 14an, Urnietan. Jaiaren eta diru etekinik gabeko elkartearen berri emateko, korrikalari talde batek Gipuzkoa zeharkatuko du antxintxika aste batean. Laugarren etapa Elgoibarren amaitu dute gaur, eta bosgarrena Elgoibartik abiatuko da bihar.\nPausokaren aldeko Gipuzkoako itzuliak zortzi etapa ditu. Itzulia Hernanin hasi zen zapatuan, urriaren 7an, eta Hondarribian amaitu zen 33 kilometroko estreinako etapa.\nGaur, laugarren etapa korritu dute antxintxikariek. Zumaian hasi dira saltaka, eta Deba eta Mendarotik pasatu ostean, Elgoibarko Kalegoen plazan amaitu dute 32 kilometroko ibilbidea, 12:30ak inguruan.\nBihar, bosgarren etapan, Elgoibartik irten eta Antzuolaraino joango dira, bidean Eibar eta Bergara pasa ostean. Lasterketa Urnietan amaituko da urriaren 14an; Pausoka Egunaren 3. edizioan. Bertan egun osoko festa ospatuko da. (Itzuliari buruzko informazio osoa pausokaelkartea.org)\nItzulian parte hartzen ari diren korrikalarien artean honako hauek daude: Vicente Carmona, Iñaki Baños, Kepa Gordo, Eva Esnaola, Idoia Esnaola eta Hoki Gerrero.\nPausoka elkartekoek umeekin lan egiten diharduten beste elkarte batzuen lana azaleratu eta ezagutzera eman nahi du, eta asmo horretan, Juneren Hegoak, Sanfilipo, Dravet eta Kemen elkarteetako kideek itzuliko zati batzuetan parte hartuko dute.\nPausokako bazkide egiteko edo dohaintza bat egiteko infornazioa pausokaelkartea.org web orrian)\nPausoka Egunaren aurkezpen-ekitaldiko bideoa (aiurri.eus):\nBARREN 25 urte


Arizmendiko 80 gazte robotika lantzen dabiltza First Lego League txapelketan. | Kimu Berri\nBide honetan Ikerlan eta Mondragon Unibertsitatea bidaide dituzte, baita laguntzaile ere.\nDBHko lagunen saioetako bat gaur egin dute, eta bertan aritu dira Gaztelupeko eta Almeneko 80 neska-mutil. Txapelketaz mintzatu zaizkigu argazkiko hiru lagunak [ezkerretik hasita]:\nHirurak DBHko 4. kurtsoko ikasleak dira, eta robotika lantzen dihardute beste ikaskideekin batera.\nTestuinguru honetan kokatzen da Arizmendi Ikastolako First Lego League txapelketa.\nRobota egiteko zenbait pieza banatu dizkiete, besteak beste robotaren "garuna", gurpilak, motorra, legoko piezak,...\nOndoren ikasleek lantaldean robota muntatu behar izan dute, eta misio bat programatu behar izan diote, hau da, robotari adierazi dizkiote zein mugimendu egin behar zituen gaurko saioan.\nHorretarako aginduak ohiko ordenadore batekin programatu izan dituzte, eta gero kable batekin aginduak errobotaren "garunari" barneratu dizkiote.\nIkasle talde bakoitzak erabaki du bere robotari zein misio jarri, eta aurtengo lehiaketaren gaia hondakinen kudeaketa denez, robotaren zereginetako bat izan da, adibidez, edukiontzi bat hartu eta nonbaiten utzi.\nIrailean ekin zioten robotikako lan honi, Teknologia irakasgaian, eta DBH 4ko klase bakoitzak lego piezekin mahai bana muntatu dute, gero robotak mahai gainetik mugi zitezen.\n"Gauzarik zailena programatzea izan da - azaldu digu goiko hiru lagunek - , eta gainera zehaztasun handia behar da misioa ondo gauzatzeko".\nGainera "esperimentuak egitean konturatu gara robotak aldaketa batzuk behar zituela eta aldaketak egin dizkiogu".\nGaurko saioan robotak ez badu bere misioa bete, edo agindu batzuk ez baditu bete, ikasle taldeak puntuak galdu ditu. Gainera, misioaren zailtasunaren arabera, lantaldeak puntu gehiago edo gutxiago lortu ditu.\nBeraz, gaur taldeek erakutsi behar izan dute orain arte egindako lana, denbora laburrean eta zailtasunen aurrean laster batean erabaki beharrean.\nIzan ere, misioa betetzeko 2 minutu eta erdiko denbora izan dute gehienez, baita 3 saiakera ere asko jota.\n"Gakoa da taldeak aukeratutako misioak ondo egitea, misio kopuruak ez du hainbesteko garrantzirik".\nGoian aipatu bezala, DBHko 4. mailako hiru talde eraginkorrenak eta Batxilergoko talde eraginkorrena Euskadiko First Lego Leaguera sailkatuko dira. Dena den, talde parte-hartzaile guztiek aukera izan dute robotika ezagutzeko, trebatzeko eta talde lanean aritzeko.


Colegio Munabe - Bilbao - Trilingüe - Privado - Concertado - 3-Hezkuntza bereizia\nKategoria: Modelo Educativo Non argitaratua: Wednesday, 30 November -0001 00:09 Bisitak: 5927\nGure ikastetxeetako eredua hezkuntza bereizia da, langileria guztiarentzat prestakuntza berbera eta hezkuntza helburu eta bitarteko material berberak bermatuz.\nHeziketa aukera hau COASeko hezkuntza proiektua, eta ondorioz, gure ikastetxearen nortasuna oinarritzen den zutabeetako bat da. Sortu ziren lehenengo ikastetxeetatik gure ikasleak hezteko sistema pedagogiko hau aukeratu zen. Izan ere, eskubide eta betebehar, duintasun eta giza izaerari dagokionez neska eta mutilen arteko berdintasunetik abiatuz, eredu honek sexu bakoitzaren berezkoak diren jatorrizko desberdintasunak daudela aitortzen du, eta desberdintasun hauek, ikasleen aukerak optimizatzeko eta aukera berdintasun bat bermatzeko erabiltzen ditu.\nSexuen arteko berdintasuna, gizon eta emakumeen arteko desberdintasunak aitortuz eta modu egokian tratatuz lortu daitekeela ziur gaude. Desberdintasun hauek aintzat ez hartzeak bereizkeria dakar, hauek muga eta eragozpenetan bihurtzen direlako. Desberdintasunak aintzat hartzeak berdintasuna laguntzen du, estereotipoak gaindituz.\nARGIBIDE GEHIAGORAKO PDF-A IRAKURRI>>>


Vitoria-Gasteizko Udalaren web-orria - Erakusketa 'Ozeano bat, bene-benetan hotza' Helena Goñirena, Montehermoson\nErakusketa 'Ozeano bat, bene-benetan hotza' Helena Goñirena, Montehermoson\nHasiera eguna: 2020/11/20, hasiera ordua: 19:00, amaiera eguna: 2021/01/17, amaiera ordua: 14:00\nViphoto Fest (Beste leiho batean irekiko da)19ko proiektu irabazlea EAE-ko artista egoiliarren kategorian. Ekoizpena Montehermoso kulturuneko Jovellanos aretoan.\nAzaroaren 20an, 19:00etan. Sormen prozesuaren azalpena Iván Urarte argazkilariaren eskutik.\nErakusketa: “Ozeano bat, bene-benetan hotza”. Helena Goñi\n2020ko azaroaren 20tik 2021eko urtarrilaren 17ra arte\nHelena Goñiren Ozeano bat, bene-benetan hotza erakusketak artistak berak 2017an Kanadara egindako bidaia batean jasotako materialetan oinarritutako bideo eta argazkiak biltzen ditu. Erakusketak biltzen dituen lanek harremanetan jartzen gaituzte pertsonaia-, egoera- eta istorio-sorta jakin batzuekin, zeinek eramaten baikaituzte ez-leku batera, imajinario oniriko eta, batzuetan, baita zentzugabe batekin. Eramaten gaituzte, baita, atmosfera nolabait denboratik kanpoko batera, non denboraren joana bestelako arau batzuei egiten baitie men. Atmosfera hori bereziki agertzen da piezetako batean, bideo batean: mugitzen ari den tren baten irudiak ematen dituelarik, ez da bideoan apenas aldaketarik sumatzen, bakarrik zeruaren kolorea, eta tren-bidaia horretan bizitako zenbait une islatzen dituzten irudiak, agertu eta desagertzen direnak.\nHelena Goñi Kanadako mendebaldeko kostaldean bizi izan zen haurtzaroan. 2017an alderik alde zeharkatu zuen herrialdea bi hilabetetan, ekialdeko kostatik hasita, asmoa zuela berriz aurkitzea ia erabat ezezagun izanagatik, haurtzaroko oroitzapen ia-oia guztiak hartzen dizkion leku bat.\nArte graduatua UPV/EHUn. Argazkilaritza masterra Central Saint Martinsen (2015eko ekainean). Sariak: Basque Artist Grant del Solomon R. (Guggenheim Museoa, 2018), Ertibil (2020, 2018 eta 2016) eta Getxoarte (2016). Bere lana bakarka erakutsi da The Storefront Project (NY-en), Aldama Fabre Gallery edo Rekalde Aretoan eta, kolektiboki, Europako hainbat herrialdetan.\nAbenduaren 10ean, 29an eta 30ean goizez bakarrik irekiko da\nMontehermoso Kulturuneko Jovellanos aretoan. Sarrera doan